Vesti online / Vesti / Društvo / U borbi protiv droge i kažnjavanje roditelja\nMladen Šarčević (Foto:Arhiva)\nŠarčević je rekao da je Ministarstvo samo stožer borbe protiv narkomanije, u koju su uključena i druga ministarstva i nadležne službe. Ministar međutim smatra da bi priču o borbi protiv naromanije u školskim klupama trebalo izmestiti u porodicu, kao i da država mora da bude jasnija i strožija po pitanju kažnjavanja roditelja.\nŠarcević je naveo da se svega 10 odsto roditelja odazove na skupove organizovane s namerom da se roditelji edukuju o narkomaniji i prevenciji. Sada se, kako kaže, uvode mere gde će direktori škola biti nagrađivani ukoliko se ti stranci budu više posećivali.\nU Srbiji su od droge zavisna i deca od dvanaest godina\nTakođe, u sklopu borbe protiv narkomanije, Ministarstvo prosvete je uštedelo određena sredstva i u škole će vrartiti oko 150 psihologa. Takode, tu je i policija koja će biti u školama.\nŠarčević kaže da ima dosta načina da se roditelji više uključe u celu pricu, pa na kraju krajeva i kazne.\nNarkomanija u školi\nDRUŠTVO "Srbija neće imati milosti prema onima koji truju našu decu"\nDRUŠTVO "Na ulicama prodaju smrt našoj deci"\nDRUŠTVO Kazaljke spremne za zimski režim, a šta donosi 2019?\nDRUŠTVO Loše vesti za Srbe u Austriji: Smanjen dečji dodatak stranim radnicima


Krunić: Jesmo favoriti na svom terenu, ali moramo to i da dokažemo\nSurdulički Radnik u okviru 24.kola Linglong Tire Super lige Srbije na svom stadionu dočekuje goste iz Beograda, ekipu Rada.\nDomaćini u ovaj meč ulaze sa velikom željom da ostvare trijumf u duelu sa ekipom koja se grčevito bori za opstanak u elitnom rangu. Šef stručnog štaba Simo Krunić ističe da je njegov tim favorit u nedeljnom okršaju, ali i da to treba pokazati na delu:\n’’Zadovoljan sam bodovima iz prošlog kola, ali u ovu utakmicu moramo ući još čvršće i agresivnije, ne smemo se opustiti. Gosti se takođe bore za opstanak, u prethodna tri kola osvojili su četiri boda i to govori da nas očekuje jedna čvrsta i neizvesna utakmica. Rad je pokazao da ima dobru ekipu , iako se oni u poslednjih nekoliko godina skoro uvek bore za opstanak. Imaju dobru okolnost da u ovim periodima vladaju dobrim igračkim kadrom, obzirom da su iz Beograda i da u prelaznim rokovima lakše dođu do igrača nego klubovi iz unutrašnjosti. Rezultat toga je i njihovo opstajanje u ligi, pa će na tom putu i iz ovog meča tražiti nove bodove. Mi moramo biti maksimalno koncentrisani i voditi računa o svakom detalju, ne smemo razmišljati o razlici bodova i trenutnom stanju na tabeli. Moramo gledati samo sebe i ne smemo nikako dozvoliti greške poput onih iz utakmice sa Mačvom na našem terenu. Jesmo favoriti na svom terenu, ali moramo to i da dokažemo.’’\nMeč 24.kola Linglong Tire Super lige Srbije između Radnika i Rada igra se u nedelju 01.marta 2020.godine, sa početkom u 16:00 časova


USAID: U roku ispunjena obaveza iz ugovora o energetskoj zajednici - ENERGETIKArs.com - Informacija je energija\nHomeSve VijestiUSAID: U roku ispunjena obaveza iz ugovora o energetskoj zajednici\nUSAID: U roku ispunjena obaveza iz ugovora o energetskoj zajednici\nSARAJEVO, BiH je usvajanjem Nacionalnog plana za smanjenje emisija /NERP/ u roku ispunila jednu od obaveza iz ugovora o Energetskoj zajednici, saopšteno je iz američke organizacije za međunarodni razvoj /USAID/.\nNakon pribavljanja saglasnosti od federalnog ministarstva zaštite životne sredine i turizma i Vlade Republike Srpske, Savjet ministara BiH juče je usvojio NERP i dostavio ga Sekretarijatu Energetske zajednice Evrope prije isteka ove godine, što je i bio krajnji rok za njegovu dostavu.\n“Time ovaj plan, pripremljen uz podršku Usaida, predstavlja jednu od rijetkih obaveza iz ugovora o Energetskoj zajednici koju BiH ispunjava u roku”, navodi se u saopštenju.\nImplementacija Plana će značajno redukovati zagađenje vazduha u BiH, što predstavlja jednu od najjačih prijetnji zdravlju građana pogotovu u zimskim mjesecima.\nPlanom se predviđa i smanjenje sumpor-dioksida za 95 odsto, azotnih oksida za više od 60 odsto, te prašine za skoro 90 odsto od trenutnih vrijednosti koje emituju elektrane u BiH.\nTime prednosti implementacije usvojenog Plana po zdravlje ljudi i životne sredine znatno premašuju investicione troškove od oko 640 miliona KM.\nUSAID je, putem svog projekta Investiranje u sektor energije, pružio tehničku asistenciju Elektroprivredi BiH, Elektroprivredi Republike Srpske, nadležnim entiteskim ministarstvima te Ministarstvu spoljne trgovine i ekonomskih odnose na izradi planova za smanjenje emisija za četiri termoelektrane u BiH.\nOvakva pomoć USAID-a u izradi Plana ali i ona u pregovorima sa Evropskim Sekretarijatom Energetske zajednice rezultirali su i smanjenjem potrebnog iznosa za investicije u iznosu od oko 50 miliona KM.\nUSAID-ov projekt Investiranje u sektor energije je program vrijedan 5,47 miliona dolara s ciljem pomoći BiH u privlačenju investicija i otvaranju novih radnih mjesta u energetskom sektoru.\nDo danas je vlada SAD, prvenstveno putem USAID-a, osigurala više od 1,6 milijardi dolara pomoći ekonomskom, demokratskom i socijalnom napretku BiH. Srna


Traže radnike koji ne smiju biti mlađi od 55 godina – BiGportal.ba\nTraže radnike koji ne smiju biti mlađi od 55 godina\nTehnološka kompanija iz Seula “EverYoung”, ima veoma neobičan uslov pri zapošljavaju novih radnika, a to je da kandidat ne sme biti mlađi od 55 godina.\nOvo je uslov još od samog osnivanja kompanije čiji naziv u prevodu i znači “Zauvek mladi”.\nJužnokorejska korporativna kultura je poznata po tome da svoje zaposlene bukvalno tera u penziju čim napune 60 godina, ali Čung Eunsung, osnivač “EverYounga”, nada se da će njegova kompanija promeniti način razmišljanja. On želi da dokaže da su i stariji isto bitni za jednu kompaniju kao i mlade snage.\nZapravo, on je sebi 2013. godine postavio pravilo da neće zaposliti nikoga mlađeg od 55 godina i danas, četiri godine kasnije, on se drži svog pravila. “Južna Koreja je suočena sa fenomenom starenja nacije i verujem da učešće tih starijih osoba može dosta da doprinese našoj ekonomiji. Štaviše, uveren sam da su oni ti koji mogu da ožive ekonomiju, jer će na taj način da ‘udahnu život’ ljudima koje su uverili da su zreli za penziju”, kaže Čung i dodaje: “Zapravo, verujem da zapošljavanjem starijih osoba možemo poboljšati kvalitet života, kao i blagostanje u državi”.\n“EverYoung” kompanija se bavi nadzorom internet sadržaja i oni svoje zaposlene obučavaju da rade na raznim platformama. Glavni zadatak osoblja ove kompanije jeste cenzurisanje osetljivih podataka na Naver Mapu, južnokorejskoj verziji Google Mapsa. Takođe, jedan od zadataka jeste da nagledaju sadržaj na blogerskim platformama.\n“Nastojim da ostanem u toku s vremenom, zato i učim ove nove tehnologije”, kaže jedan od zaposlenih, koji ima čak 83 godine. On dodaje da je već uveliko ušao u tajne informacionih tehnologija te da svako jutros željno iščekuje odlazak na posao.\n“Nakon što su se kćerke udale i svaka otišla svojim putem, imala sam osećaj da ništa više ne treba da radim u životu. Međutim, želela sam da radim na sebi, da nadograđujem svoje znanje”, kaže En Kjeong-hva, 59-godišnja matematičarka. Zaposleni u ovoj kompaniji rade u smenama od po četiri sata, a uz to imaju obaveznu pauzu od 10 minuta svakih sat vremena. Kancelarije su im uređene tako da se tu mogu da se odmore, ali i izmere sebi pritisak ukoliko je to potrebno. Čung kaže da je osnovna namena ove kompanije borba protiv starosne diskriminacije, te da se nada da će njegova kompanija dati praktičan i konkretan primer ostalima kako treba da deluju.


Dj. Vukadinovic: DSS na prekretnici\nDSS na prekretnici\nSkupština Demokratske stranke Srbije s razlogom je izazvala značajnu pažnju srpske političke javnosti. Iako istisnuti iz svih centara vlasti na saveznom, republičkom i pokrajinskom nivou, i bez obzira na to što je već poodavno prošao njihov postpetooktobarski politički zenit, DSS i Vojislav Koštunica ostaju važan činilac srpske politike. Uprkos višegodišnjoj negativnoj kampanji kojoj su bili izloženi, svojim propuštenim prilikama i brojnim političkim autogolovima, to su još uvek najrespektabilniji lider i (pojedinačno) najjača stranka u Srbiji, i to je činjenica o kojoj bi - umesto što je prećutkuju - verovatno morali ozbiljnije povesti računa kako domaći tako i strani politički faktori i analitičari srpskih (ne)prilika. Baš kao što bi, sa svoje strane, Koštunica i DSS morali ozbiljno da preispitaju da li su i koliko i oni sami doprineli svojoj trenutnoj političkoj marginalizaciji.\nJoš je rano za konačnu ocenu da li je u DSS-u dovoljno shvaćeno da za njihove nevolje nisu krivi samo vlastoljubivost njihovih političkih protivnika i nesklonost dominantnog dela medjunarodne zajednice. Upravo protekla stranačka skupština je u svakom slučaju bila idealno i samo delimično iskorišteno mesto za ovo samokritičko suočavanje. Razume se, nije došlo do nekog unutrašnjeg rascepa, kakav je najavljivan, a još više priželjkivan u pojedinim medijskim i političkim krugovima. Svakome ko iole poznaje situaciju u DSS-u, stranački mentalitet, kao i razmere Koštuničine unutarstranačke harizme, bilo je jasno da je tako što bilo apsolutno nerealno očekivati. To, medjutim, ne znači da nema nataloženog nezadovoljstva u nižim ešalonima DSS, pa čak i u samom vrhu, i da ono, barem posredno, nije došlo do izražaja prilikom glasanja za članove Glavnog odbora, a još više u upadljivom izostanku sa svih kadrovskih lista Ljiljane Nedeljković, doskorašnje moćne šefice Koštuničinog predsedničkog kabineta i glavne mete DSS-ovih unutarstranačkih nezadovoljnika. Isto tako, upadljivo je i da su sa skraćenog, što će reći - još ekskluzivnijeg - spiska partijskih potpredsednika, osim “regionalnih” potpredsednika sa manjom specifičnom težinom, otpali i Zoran Šami i Obren Joksimović, kao personifikacije dva paralelna, a disonantna i uzajamno isključujuća DSS-ova tona (uslovno rečeno, pro-dosovski i pro-radikalski), koji su često (i to, čini se, ne samo u javnosti) stvarali dosta konfuzije u pogledu “autentične” stranačke melodije.\nNameće se zaključak da je DSS poslednjom skupštinom u velikoj meri priznao jalovost svog dosadašnjeg kursa i krenuo putem njegove tihe revizije – naravno, ne u smislu odustajanja od strateške nacionalno-demokratske orijentacije, koja im je, uostalom, donela i, uprkos svemu, očuvala veliku popularnost na srpskoj političkoj pozornici, već u cilju korekcije onoga što je svo ovo vreme, po oceni većine nepristrasnih posmatrača, predstavljalo njihov ključni politički hendikep. Da li će u tome uspeti, tj. da li će i kako ubuduće kombinovati političku principijelnost sa političkim pragmatizmom, operativnošću i delotvornošću, što je ona bitna vododelnica koja političku stranku razlikuje od, recimo, debatnog kluba, otvoreno je pitanje. No, već samo uvidjanje problema nužan je i prvi činilac njegovog, eventualnog, razrešenja. U DSS-u su, izgleda, konačno shvatili da problem postoji, i da se, baš kao i unutrašnji antagonizam na liniji mladi-stari, veterani-pridošlice, dosoklasti i dosoljupci, neće rešiti sam od sebe. Po svemu sudeći, protekla skupština DSS okončana je umerenim trijumfom mladjih i beskompromisnijih dosoklasta, kao i implicitnim zaključkom da je trajno i sistemsko odsustvo iz vlasti rdjava opcija za DSS - a za Srbiju još i više.\nKoštunica i njegov “renovirani” DSS u svakom slučaju će i dalje biti važan i nezanemarljiv faktor srpske političke scene. Dobro bi bilo da i oni sami, kao i njihovi protivnici, to što pre shvate i iz toga izvuku odredjene pouke.


Naslov: Dinkicev ujak 2/4/2008, 09:04\nNajvrednije nekretnine u vlasništvu Miroslava Miškovića\nAutor: S. Vuković | 02.04.2008 - 08:12\nČim preuzmu vlasništvo nad ovim prestižnim kompleksom, u „Delti“ kažu da će ući u rekonstrukciju u koju će uložiti najmanje 40 miliona evra, a hotel će zasijati pod imenom „Crowne Plaza“. Novi hotel „Interkontinental“ biće sagrađen ispred poslovne zgrade „Delte“ i imaće, kako je juče „Blicu“ potvrđeno u ovoj kompaniji, 13 spratova. Paralelno sa gradnjom tog hotela počeće i gradnja biznis kule od 35 spratova, a kula i hotel će sa poslovnom zgradom „Delte“ biti povezani podzemnog garažom. Ta dva nova objekta imaće oko 130.000 kvadrata upotrebnog prostora.\nI to u „Deltnim“ planovima širenja u nekretninama za ovu godinu nije sve. Pre je, samo, prvi deo. Drugi deo, koji će uslediti takođe tokom leta, jeste početak gradnje šoping-mola od 220 kvadrata na beogradskoj Autokomandi i dve kule bliznakinje od ukupno 100.000 kvadrata. Samo za taj kompleks na Autokomandi, čija je gradnja najavljena za avgust ove godine a završetak do leta 2010, Delta“ je na svom sajtu najavila da će joj biti potrebno da uloži oko 300 miliona evra.\nU Crnoj Gori gradnju šoping-mola, i to skoro jednako velikog kao što je beogradski, već završavaju. Svečano otvaranje „Delta siti Montenegro“ trebalo bi da usledi tokom avgusta ili septembra. U toku je, takođe, preuzimanje banjalučke robne kuće „Boska“, a u ovom slučaju u konzorcijumu sa „Zekstrom“ Dragana Đurića. Sa sarajevskim biznismenom Fahrudinom Radončićem, inače Podgoričaninom, najavljuje se udruženo pravljenje šoping-mola u Tuzli.\nU Crnoj Gori, na poluostrvu Luštica u toku je gradnja elitnog etno naselja, s tim što se taj kompleks koji bi trebalo da obuhvati oko 30.000 kvadrata, vodi direktno na Miroslava Miškovića i njegovu porodicu.\nU građevinskim poduhvatima „Delte“, koji su u toku, takođe je i Univerzitetsko naselje. Taj kompleks, veličine 250.000 stambenog i poslovnog prostora na Novom Beogradu, grade udruženo sa „Hipo bankom“. Oni su udruženo investitori, tako da im pripadaju sva prava prodaje tih nekoliko hiljada stanova. Ako se uzme da je na toj lokaciji cena kvadrata stambenog prostora u novogradnji već dostigla na 2.400 evra, nije teško izračunati koliko će dobiti svežeg kapitala za dalji razvoj.\nI u privatizaciji, iako je utisak da je ona u Srbiji u protekla tri meseca ove godine gotovo potpuno zamrla, „Delta“ je bila mimo tog opšteg sivila. Sa prvim danima 2008. kupili su od „Inveja“ beogradski hotel „Prag“. Navode da je na aukciji 21. marta u ime „Delte“ kupio valjevski lanac prodavnica „Diva“ demantovao je lično advokat Predrag Janjić, tvrdeći da je to kupio za svoj bizinis.\nU osvrtu na 2007. „Deltine“ nove objekte i kupljena preduzeća kroz privatizaciju teško je nabrojati. Najveća investicija je svakako „Delta siti“: šoping-mol od oko 85.000 kvadrata. Taj šoping-mol je trenutno najveći koji Srbija ima, odnosno najveći dok, takođe „Delta“ ne napravi još veći na Autokomandi.\nU Banjaluci su kupili tamošnji prehrambeni lanac „Tropiko“, u Bugarskoj „Pikadili“, U Crnoj Gori podigli tri prva „Maksija“ i otvorili zajedno sa „Telekomomom“ mrežu mobilne telefonije „M-tel“. A, da ne zanemaruju ni južni deo svoje zemlje pokazali su kupovinom „Simpovih“ robnih kuća u Vranju i Bujanovcu. Za „Si marketa“ demantovali su kategorično da su kupci iza paravana, ali Komisija za zaštitu konkurencije i dalje nije dala odobrenje prijavljenom ruskom fondu „Ist Jurop investment“, a koji je, inače, naveći pojedinačni akcionar, odmah ispred „Delte“ u „Univerzal banci“.\nKupovina kragujevačkog prehrambenog lanca „Srbija“ vodi se na sekretaricu u advokatskoj kancelariji Anu Petković, tako da do Komisije nije ni stigla. Jeste, međutim, takođe, u prošloj godini stigla kupovina Beogradskog vunarskog kombinata.\nNema zbirnih podataka\n„Blic“ je juče pokušao direktno od „Delte“ da dobije sistematizovan podatak koliko na zbiru imaju nekretnina u Srbiji. Rečeno nam je da to ne mogu da nam „izdeklamuju u cugu“, jer treba da zbroje sve prodavnice „Maksija“, „Tempa“, „C marketa“, pa „Delta sporta“, pa „Delta motorsa“, pa nekretnine koje se vode na „Delta real estate“...\nKratak put do imperije\nImperiju nekretnina Miroslav Mišković, odnosno „Delta“, počeo je da gradi tek 2002-2003. godine. Startovali su kupovinom na berzi akcija trgovinskih preduzeća: „Pekabeta“, „Domaća radinost“, „Beteks“, „Obuća Beograd“, „Bazar“ Novi Sad, „Namateks“... „Beteks“ su kupili sa Miodragom Kostićem, raspodelili lokacije, i onima koje su dobili, a to su prestižne u Knez Mihailovoj danas su prodavnice uglavnom „Delta sporta“. Pod „Delta sportom“ su i prodavnice koje je u najprestižnijoj beogradskoj Knez Mihailovoj imala „Domaća radinost“. U nekima su, naravno, „Najkijeve“ patike, a u nekima ekskluzivne prodavnice poput „Zare“, „Eskade“...\nNaslov: Re: Dinkicev ujak 2/4/2008, 09:53\njadan pa on nema para ni za lebac sve je ulozio u bizmisovanje


Norveška narodna pomoć u deminiranju\nHome / Srebrenica•Bratunac / Dešavanja / Norveška narodna pomoć u deminiranju\nBy eSrebrenica.ba on 27. May 2015.@esrebrenica\nNorveška narodna pomoć, koja već drugu godinu za redom vrši deminiranje na području opštine Srebrenica, juče je u Srebrenici održala sastanak sa ciljnim grupama, u cilju upoznavanja istih sa aktivnostima koje su do sada provedene na području opštine i upozore ih na još uvijek prisutnu opasnost od mina.\nCiljne grupe čine predstavnici Civilne zaštite opštine Srebrenica, elektrodistribucije i Šumskog gazdinstva “Drina”.\nPredstavnicima ciljnih grupa su uručene karte minske situacije na području opštine Srebrenica, na kojima se nalaze područja koja su do sada deminirali.\nNakon sastanka najavljeno je da će u četvrtak 28.05.2015. godine Opštini Srebrebrenica biti predato još dodatnih 60 duluma očišćenog terena u Mjesnoj zajednici Gostilj od strane Norveške narodne pomoći, te da će Norveška narodna pomoć i u budućnosti nastaviti sa svojim radovima na području opštine Srebrenica.\nPredstavnici Civilne zaštite opštine Srebrenica su uputili apel građanima Srebrenice da ukoliko primjete neeksplodirana ubojita sredstva odmah ih pozovu, kako bi se njihova područja, posebno povratnička stavila na listu prioriteta za deminiranje.\nPrema riječima Cvijetina Maksimovića, predstavnika Civilne zaštite opštine Srebrenica, oko 5 – 7 % teritorije opštine Srebrenice je pod minama.


Prodaja Robne kuće oživjeće centar Podgorice i otvoriti nova radna mjesta\nGlavni grad je pripremio odluku za prodaju poslovne zgrade nekadašnjeg preduzeća Robna kuća Beograd u Ulici Slobode, koja će se naći na dnevnom redu Gradskog parlamenta na sjednici zakazanoj za 29. i 30. oktobar tekuće godine.\nNakon konačne i pravosnažne presude Višeg suda u Podgorici Glavnom gradu je pripala poslovna zgrada od 1.017 kvadrata sa svim pripadajućim posebnim djelovima, kao i zemljište uz vanprivrednu zgradu površine 117 kvadrata. Uprava Glavnog grada je odmah potom pokrenula postupak detaljne analize i procjene stanja objekta u cilju donošenja odluke o budućoj namjeni i najboljem modelu revitalizacije tog prostora, imajući u obzir činjenicu da se radi o veoma vrijednoj imovini koja se nalazi u strogom centru Podgorice.\nS tim u vezi, od strane renomirane agencije urađena je detaljna Studija u kojoj je konstatovano da se objekat nekadašnje Robne kuće nalazi u veoma lošem stanju i da je u njegovu rekonstrukciju i opremanje neophodno uložiti najmanje 10 miliona eura, zbog čega je gradska uprava odustala od prvobitne ideje da ovaj prostor prostorno adaptira i pretvori u savremenu galeriju.\nTakva stručna procjena svakako da je bila dodatna potvrda da Glavni grad zbog neracionalnosti odustane od rekonstrukcije i adaptacije ovog prostora, posebno uzimajući u obzir aktuelnu situaciju vezanu za koronavirus, kada su sve privredne aktivnosti limitirane i kada je ugroženo poslovanje mnogih privrednih djelatnosti.\nStoga se Glavni grad i odlučio na korak da zanteresovanim kompanijama ovaj prostor ponudi na prodaju, kako bi mu se što prije vratila originalna namjena i u najkraćem roku stvorile pretpostavke za nova zapošljavanja naših sugrađana, a samim tim i oživljavanje centra grada.


O tvojim pravima u tvojoj školi-Gimnazija Filip Višnjić, Bijeljina, 20.10.2010.\nU srijedu, 20. oktobra, zamjenik Ombudsmana za djecu Republike Srpske, sa savjetnikom iz Kancelarija Doboj, posjetio je Gimnaziju "Filip Višnjić" u Bijeljini i sastao se sa direktoricom škole i predsjednicom i članovima Savjeta učenika. Tom prilikom je predstavljena institucija Ombudsmana za djecu, organizacija, način rada i ovlašćenja koja ima, te aktivnosti koje Institucija trenutno provodi u okviru programa "O tvojim pravima u tvojoj školi", a činjenica da učenici nisu znali za postojanje i ulogu Institucije pokazuje opravdanost ovakvih posjeta školama.\nPredsjednica Savjeta učenika zajedno sa ostalim članovima je predstavila rad Savjeta, a učenici su govorili o aktivnostima i programima koje su ostvarili kroz njegov rad. Pokazali su da poznaju prava koja su djeci garantovana u Konvenciji o pravima djeteta, pohvalili se učešćem i postignutim rezultatima na radionicama održanim na temu o pravima djece, a posebno su istakli pobjedu koju su ostvarili na "Sajmu ideja".\nRazgovaralo se o problemima sa kojima se susreću, a kao problem naveli su otežano održavanja sastanaka Savjeta učenika zbog rada škole u dvije smjene kao i nezainteresovanosti djece za rad u Savjetu.


Mladi vole zelene patrole\nProjekat ‘Mladi vole zelene patrole’ realizovan je tokom 2019. godine uz podršku Grada Beograda. Cilj ovog projekta bio je da se podizanjem svesti kroz edukaciju direktnih učesnika u projektu i građana sa kojima se komuniciralo na terenu, koji su u nekom trenutku i sami uzeli učešće, dovede do toga da se samoinicijativno prepoznaju ekološki problemi ili nepravilnosti u okruženju i da se što je pre moguće i u što većem obimu , krene u njihovo rešavanje.\nTim stručnih predavača je organizovao i sproveo obuku , kao i interaktivne radionice u zatvorenom i na otvorenom prostoru. Njihova edukacija dala rezultate jer su se mladi koji su učestvovali u ovom projektu odmah krenuli da prenose stečeno znanje.\n„Zelene patrole“ su izlazile, promovisale i istraživale postojeće i potencijalne probleme i opasnosti koje proizilaze iz istih.\nUdruženje je sa zelenim patrolama obilazilo i zaštićena prirodna dobra Grada Beograda, uvidevši da se u Gradu Beogradu ozbiljno radi na očuvanju prirode i da su Grad Beograd i Sekretarijat za zaštitu životne sredine uspeli da učine puno u doprinosu zaštiti životne sredine.\nPromocija zaštite životne sredine i ekologije i ukazivanje na probleme ,što je i bio jedan od ciljeva ovog projekta, imalo je za svrhu da omogući građanima bolji i kvalitetniji život u ovoj oblasti. U direktnoj komunikaciji sa građanima saglasili smo se da prirodu treba čuvati ali i iskoristiti u onoj meri koja joj neće nauditi.\nŠume i parkovi, kao i priobalje Dunava i Save na teritoriji Beograda su jednim delom ugrožena područja koja su aktivisti obilazili. Osim čišćenja , razgovaralo se sa građanima i slušalo se njihovo mišljenje. Uputili smo ih kome se mogu obratiti povodom rešavanja ekoloških problema , ali bez obzira na taj dogovor mi smo sami kao udruženje skupljali materijal sa svim problemima i obraćali se nadležnim institucijama kako bi nam pomogli u njihovom rešavanju.\nUkazali bi na problem rukavca kod Ade Huje, gde ne postoji cirkulacija vode a u koji se slivaju sve otpadne vode tog dela grada.\nKroz čitav period trajanja projekta, aktivisti i volonteri su uzimali značajnu ulogu u promociji kako projekta tako i zelenih lokacija na teritoriji Grada Beograda.\nProjekat je dobio najviše ocene od strane ocenjivača.


izvor: RTS, RTK, Gazeta Ekspress\nDendias i Gervala (Foto RTS)\nNikos Dendias koji boravi u Prištini je naveo da će trgovačka saradnja biti osnova odnosa Prištine i Atine kao i da postoje oblasti u kojima vidi veliki potencijal za dalji razvoj uključujući kulturu, saobraćaj, transport.\nNije govorio da li će ili ne Atina da prizna jednostrano proglašenu nezavisnost Kosova, dodajući da je Grčka dosledna stavu da ceo Zapadni Balkan bude integrisan u EU.\n"Grčka u potpunosti podržava dijalog Prištine i Beograda i ohrabruje obe strane da intenziviraju dijalog kako bi došlo do održivog rešenja koje bi pomoglo da se čitav region približi evropskoj porodici", naveo je Dendias.\nŠef grčke diplomatije Nikos Dendias rekao je medijima da Grčka podržava liberalizaciju viznog režima za Kosovo, pošto su kriterijumi ispunjeni.\nMinistarka spoljnih poslova Donika Gervala je na zajedničkoj konferenciji sa grčkim kolegom Nikosom Dendiasom podsetila je da Grčka ne priznaje nezavisnost Kosova.\nDendias, je međutim samo istako da podržavaju liberalizaciju viznog režima za građane Kosova.\n„Smatramo da zapadni Balkan treba da bude deo Evropske unije, mi smo i vašu liberalizaciju viznog režima, jer ste ispunili kriterijume. Ovde smo da vam pomognemo i u oblasti vladavine prava. Jasno je da snažno podržavamo nastavak dijaloga između Kosova i Srbije, tako da se između strana postigne pravno obavezujući sporazum“, rekao je Dendias.\nGervala je navela da će se nastaviti dijalog o pitanju priznavanja nezavisnosti Kosova sa Grčkom i partnerima iz EU, prenosi GazetaExpress.\n„Smatramo priznanje i poštovanje nezavisnosti naše zemlje od strane svih članica Evropske unije, uključujući Grčku, kao suštinski doprinos stabilnosti na Balkanu. Nezavisnost Kosova je nepobitna činjenica i što se pre prihvati pre će se osigurati stabilna perspektiva za region. S obzirom na činjenicu da Grčka i dalje vidi nezavisnost Kosova iz drugačije perspektive, ponovo potvrđujemo da ćemo sa Grčkom i drugim partnerima iz EU nastaviti intenzivan dijalog po ovom pitanju“, rekla je Gervala.\nPredsednica Kosova dočekala Dendiasa\nPredsednica Kosova Vjosa Osmani dočekala je danas na sastanku grčkog ministra spoljnih poslova Nikosa Dendiasa.\nU razgovoru sa njim istakla je dobre odnose, ali je potencirala da će priznanje Kosova od strane Grčke još više produbiti bilateralne odnose.\nU tom kontekstu Osmani je takođe istakla važnost obuhvatanja Kosova u evroatlantske mehanizme bezbednosti.\nGrčki ministar Dendias je i na sastanku sa predsednicom izrazio podršku Kosovu na evropskom putu, kao i u procesu liberalizacije viza.\nTokomo boravka u Prištini Dendias je razgovarao i sa premijerom Kosova Aljbinom Kurtijem, te sa predsednikom Skupštine Glaukom Konjufcom.


POČINJE KONCERTNA SEZONA „CONVIVIUM MUSICUM 17/18“\n01-09-2017 Koncertna sezona, KS 17/18\nNakon kratkog letnjeg predaha, ponovo se vraćamo u koncertnu salu, uz manifestaciju koja se ove jeseni organizuje po drugi put. Koncertna sezona „Convivium Musicum 17/18“ startuje od septembra i kragujevačkoj publici će svakog meseca doneti nastupe vrhunskih izvođača klasične muzike.\nPrethodnu sezonu su obeležili izuzetno uspešni i posećeni koncerti umetnika iz Švajcarske, Ukrajine, Nemačke, Italije, Singapura, Kine i Srbije. Ove godine ćemo, takođe, biti domaćini velikom broju renomiranih umetnika iz raznih delova sveta. Nastavljamo sa praksom da se auditorijumu predstavi što raznovrsniji program koji zastupa različite forme izvođaštva, od solističkih preko ansambalskih do horskih i orkestarskih. Potrudili smo se da ovogodišnjim programom opet zadovoljimo muzički ukus svih naših posetilaca, te će se tokom sezone osim izuzetnih i poznatih dela klasične literature čuti i savremene kompozicije kao i dela domaćih autora.\nZahvaljujemo se Gradu Kragujevcu, Ministarstvu kulture i informisanja Republike Srbije, Filološko-umetničkom fakultetu iz Kragujevca, muzičkoj školi „dr Miloje Milojević“, Muzičkom centru Kragujevac i ostalim mnogobrojnim prijateljima koji su nas podržali i prepoznali značaj ove manifestacije.\nKoncertna sezona „Convivium Musicum 17/18“ počinje 5. septembra 2017. godine. Tokom trajanja manifestacije, koncerti će se održavati jednom mesečno u Svečanoj sali Prve kragujevačke gimnazije sa početkom u 20 časova. Sve informacije o tačnim datumima održavanja koncerta i izvođačima biće blagovremeno objavljene na na našem sajtu, kao i na Facebook stranici Udruženja građana „CONVIVIUM MUSICUM“.\nAutor teksta: Lj. Gužvić\n← Intervju sa violončelistom Mladenom Miloradovićem\nPavel Kačnov otvara novu Koncertnu sezonu →


(VIDEO) “Ostajte ovdje!…Sunce tuđeg neba, Neće vas grijat kô što ovo grije”\n10. marta, 2020 Vesti iz Srbije Napišite komentar\nNaš čuveni pesnik po kome je i jedno mesto u Vojvodini dobilo ime, Aleksa Šantić je još u svoje vreme (rođen je 1868.godine) napisao jednu svoju pesmu koja može biti aktuelna i danas a sve one koji se usude na napuste Srbiju i traže bolji život negde “preko”.\nTagovi: Aleksa Šantić - Srbija\n(VIDEO) Srbija: LIDL prodavao vodu umesto mleka ,,Žao nam je”\nKo radi taj i greši, tako i velika kompanija Lidl. Naime, radi se o tome da je došlo do tehničke greške u proizvodnji i da su tako umesto mleka pakovali i prodavali vodu u Srbiji. Kompanija je uputila javno izvinjenje i napomenula da je proizvod potpuno bezbedan po zdravlje u slučaju konzumacije, preneli su srpski\n“Radujemo se prilici da Vas ponovo ugostimo”, Predsednik Srbije čestitao praznik Makronu\nKao i obično predsednik Srbije Aleksandar Vučić nije propustio priliku da čestita ovaj veliki dan predsedniku Francuske Emanuelu Makronu, nacionalni praznik 14. jul, Dan pada Bastilje. Predsednik Srbije isticao je dobru saradnju između Francuske i Srbije, posebno posetu Emanuela Macrona 2019. godine. On je između ostalog napisao i da se raduje prilici da ponovo ugosti\nPreminuo nemački državljanin čekajući na granici sa Srbijom\nNa graničnom prelazu Srpsko-Mađarske granice Horgoš u subotu je preminuo nemački osamdesetogodišnji državljanin. A kako prenose mediji iz ovog dela Srbije za vikend su bila višesatna čekanja na ovom graničnom prelazu posebno sada kada je sezona odmora počela. Porodica preminulog čoveka je na prelaz stigla iz Nemačke, a osamdesetogodišnjem putniku turskog porekla je pozlilo dok su\n(VIDEO)Obeleženo 29 godina od stradanja Srba na Petrovdan kod Srebrenice\nU Zalazju kod Srebrenice juče je obeleženo 29 godina od stradanja Srba koje su na Petrovdan 1992. godine ubili pripadnici Armije RBiH kojima je komandovao Naser Orić. Tog tragičnog dana u srebreničkim selima Zalazje i Sase i bratunačkim Biljača i Zagoni Orićevi ratnici su na najmonstruozniji način ubili 69 srpskih civila i vojnika. Palim vojnicima\nDanas je Petrovdan. Ovo su običaji\nSrpska pravoslavna crkva danas proslavlja praznik posvećen svetim apostolima Petru i Pavlu, prvim propovednicima hrišćanstva i najbližim učenicima Isusa Hrista. Petrovdan je jedan od 15 najvećih hrišćanskih praznika. I ovim danom se završava petrovski post koji je ove godine trajao dve nedelje. Petrovdan se smatrao kalendarskom granicom u godini, kao jedan od ključnih datuma letnjeg\nSrbijo raduj se. Srbin uzeo titulu svetskog prvaka iz oblasti veštačke inteligencije\nSrbija i dalje nastavlja da niže svetske prvake u svim kategorijama, kako u sportskoj tako i u naučnoj oblasti. Željko Miladinović, software developer u kompaniji Levi9, osvojio je titulu najboljeg Data & AI stručnjaka na svetu tako što je pobedio na svetskom prvenstvu ‘Cloud Skills Cup’. Takmičenje u okviru kog je Željko Miladinović osvojio prvo mesto organizovala


Muzika u boji – Moj svet muzike\nInteresantno je da je Skrjabin imao teoriju po kojoj svakom tonalitetu odgovara određena boja. Njegovo orkestarsko delo „Prometej: Poema vatre“ („Prometheus: The Poem of Fire“) sadrži i deo koji je napisan za „klavir sa svetlima“ (“clavier à lumières“). To je, zapravo, poseban instrument, napravljen isključivo za izvođenje ovog dela. Svira se kao klavir, ali umesto zvuka, projektuje svetlo različitih boja.\n27. aprila 2008.\nBogati dobročinitelj → ← Neverovatna memorija\nJedan komentar na “Muzika u boji”\n28. avgusta 2011. u 00:38\nObožavam ga. Jedini kompozitor koga mogu uvek da slušam i uvek mi se čini da ga slušam prvi put.


Milošević: Više neće biti nedodirljivih - Sport - Dnevni list Danas\nPočetna » Sport » Milošević: Više neće biti nedodirljivih\nMilošević: Više neće biti nedodirljivih\nTrener fudbalera Partizana Savo Milošević rekao je danas da njegovu ekipu čeka teško gostovanje u Surdulici, da crno-beli moraju da budu koncentrisani svih 90 minuta i istakao da ove sezone u timu neće biti „nedodirljivih“.\n0Piše: Beta 14. avgusta 2020. 14.19\n„Čeka nas teška utakmica. Očigledno da na gostovanjima imamo veliki problem kada je u pitanju naša igra. Imali smo celu nedelju da neke stvari ispravljamo, da neke stvari preciziramo…“, rekao je Milošević na konferenciji za novinare.\n„Dobra vest je da su svi spremni za sutrašnju utakmicu, sa malom rezervom kada je u pitanju Lazar Marković. On će putovati sa ekipom i videćemo da li ćemo ga koristiti, ali blizu je povratka na teren“, dodao je on.\n„Oni su iznenađujuće dobro startovali protiv Voždovca, onda su izgubili dve utakmice u kojima su imali dobar rezultat do pred kraj. I to govori u prilog tome da nas čeka protivnik koji je u stanju da napravi problem bilo kome“, rekao je Milošević.\n„Mi jesmo dobijali utakmice u Surdulici, ali nikada nije bilo lako. Ako ne budemo imali pristup, voljni momenat kao na prošloj utakmici protiv Javora, imaćemo opet problem… Probaćemo sve slabosti koje ima Radnik da iskoristimo sutra“, dodao je trener Partizana.\n„Jako je bitno kako ćemo se mi adaptirati i da li ćemo biti u stanju da 90 minuta držimo koncentraciju. Mislim da će dosta više stvari zavisiti od nas, ali očigledno da na gostujućim terenima, protiv ekipa koje se brane u niskoj zoni, imamo i dalje problem da rešimo utakmice na vreme i da ne ulazimo u problem“, rekao je Milošević.\n„Prošle godine se sastav Partizana manje-više znao unapred. To je, s jedne strane, bilo dobro, a s druge nam je napravilo problem jer su neki osetili da su nedodirljivi u timu. Ove godine moramo jasno da pokažemo da nema nedodirljivih i da će igrati oni koji su spremni da izvršavaju sve zahteve i koji će igrati maksimalno“, rekao je Milošević.\nUpitan da li očekuje da će Sejduba Suma nastaviti niz pogodaka u Surdulici, Milošević je naveo da nema ništa protiv da ponovo postigne gol, „taman to bilo i glavom“.\n„Nebitno je ko će postići gol. Evidentno je da nam stranci donose dosta kada je u pitanju ofanziva. To smo znali i od prošle godine, evo to se nastavlja i sada. Na kraju krajeva zato smo ih i doveli – da prave razliku“, rekao je Milošević.\nFK Partizan, Fudbal, Savo Milošević, super liga srbijeBeograd


TV Most - Kremlj: "Telefonski terorizam" u Rusiji, Putin obavešten\nKremlj: "Telefonski terorizam" u Rusiji, Putin obavešten\nSeriju telefonskih poziva sa lažnim dojavama o bombama u ruskim gradovima zvanični Kremlj je okarakterisao kao "telefonski terorizam", a ruski predsednik Vladimir Putin je obavešten o događajima.\n"Ovo je, bez sumnje, telefonski terorizam, telefonski huliganizam. Predsednik je, naravno, uredno obavešten", izjavio je portparol ruskog predsednika Dmitrij Peskov povodom lažnih dojava o bombama u svim većim ruskim gradovima, prenosi Tas.\nKako je Tas prethodno izvestio, izvor iz službi za vanredne situacije ruske prestonice je izjavio da je većina jučerašnjih pretraga u zgradama u Moskvi pokazala da su dojave o postavljanju bombi u tim objektima bile lažna uzbuna.\nHitne službe su saopštile da je zbog više od 100 anonimnih dojava o bombama za nekoliko sati, više od 50.000 osoba evakuisano i dodale da su policija, zajedno sa psima tragačima, i demineri pretraživali srednje škole, univerzitete, trgovinske centre, železničke stanice, aerodrom i hotele.\nMeđu lokacijama na kojima su navodno bile postavljene bombe su, kako je navedeno, sve tri najveće železničke stanice u glavnom gradu Rusije, više od 12 trgovinskih centara, uključujući i jedan nadomak Crvenog trga i najmanje jedan univerzitet.


Farago: Mi svakako znamo da je pred nama težak zadatak\nEkipa TSC-a iz Bačke Topole u okviru 6.kola Linglong Tire Super lige Srbije gostuje na stadionu ’’Rajko Mitić’’ gde će odmeriti snage sa ekipom Crvene zvezde.\nTrener golmana u stručnom štabu ekipe iz Bačke Topole, Silard Farago, istakao je da njegov tim čeka izuzetno težak zadatak, kao i da je domaćin u blagoj prednosti zbog dva dana više odmora:\n’’U Moldaviji smo u većem delu utakmice uspevali da kontrolišemo igru, i pored jednog isključenja. Zasluženo smo prošlu dalje, a sada nas čeka Crvena zvezda. Suvišno je govoriti o njihovom kvalitetu, a mi svakako znamo da je pred nama težak zadatak. Ipak, mi nećemo odstupiti od našeg načina igre, bez obzira na to koliko je protivnik jak. Oni su možda u blagoj prednosti, zbog činjenice da su evropski meč igrali u utorak i imali dva dana više od nas za oporavak. Bez obzira na sve, mi ćemo u nedelju dati sve od sebe i pokušati da na Marakani osvoji bodove.’’


Nikolić: Srbija odnosom prema izbeglicama uvećala ugled\nNJUJORK - Predsednik Srbije Tomislav Nikolić rekao je danas da je Srbija u proteklih nekoliko meseci, zahvaljujući postupanju u izbegličkoj krizi, ubrzala rast svog ugleda u svetu, što se oseća i u kontaktima koje je imao u Njujorku na marginama godišnjeg zasedanja UN.\n"Iz dosadašnjih kontakata, ceo svet je u vezi migrantske krize ulogu Srbije shvatio kao nešto što se do sada nije dešavalo u svetu, kao shvatanje jednog naroda koji je to iskustvo prošao, kao najviši vid humanizma i odnosa prema onima koji su u patnji", rekao je Nikolić za Tanjug i RTS u Njujorku gde učestvuje na jubilarnom, 70. Zasedanju Generalne skupštine UN.\nPredsednik Srbije, koji će govoriti u okviru Generalne debate kao i na skupu o održivom razvoju, već je imao više susreta sa svetskim liderima.\n"U razgovoru sa nemačkom kancelarkom Angelom Merkel saglasili smo se da Srbija nije načinila nijednu grešku, posebno u odnosima sa Hrvatskom, koja je, ne znam iz kog razloga, besmislenim potezom pokušala da pokvari odnose sa Srbijom, ali u tome nije uspela", istakao je Nikolić.\nKako je ocenio, srpski narod treba da bude ponosan na svoj osećaj i želju da podeli "tugu i muku" sa onima koji trenutno više pate od njega.\n"I to se ovde oseća na svakom koraku, osetio sam to i u Vatikanu i na drugim mestima. Srbija je u poslednjih nekoliko meseci samo ubrzala rast svog ugleda u svetu i priznajem da sam ponosan zbog toga", poručio je predsednik Nikolić.\nOn je, takođe, rekao da su, pored govora koji predsednik svake države članice održi u UN, večere koje priređuju predsednik SAD, EU ili nemačka kancelarka, prilika da se na jednom mestu za nekoliko dana sretne što više ljudi.\n"To je prilika koja se pruža jednom godišnje. Zanimljivi će biti razgovori koje ću imati sa predsednicima SAD, Rusije i Kine zato što iz njih uvek izvučem pouku, shvatim šta nas čeka i na šta da se pripremimo", rekao je Nikolić.\nNikolić je najavio da će u UN govoriti i o tome da je potrebna reforma svetske organizacije.\n"Izmenila se i geopolitička slika sveta, mnoge države s pravom očekuju da budu ili stalne članice Saveta bezbednosti ili da se njihov glas vrednuje kao i glas drugih. Reforma, održivi razvoj UN, bio bi da velike sile više ne dominiraju, nego da to bude organizacija u kojoj bi svako imao svoja prava, zaštitu i obaveze", rekao je predsednik Srbije.\nKako je dodao, sudeći prema kontaktima koje je ovde već imao, mnogi su spremni da o tome govore otvoreno i da postave pitanje da li je funkcija UN ostvarena u meri u kojoj je bila zamišljena i da li su promene, koje su se dogodile, donele neophodnu stabilnost i oslonac malim državama.\nNikolić je rekao i da Srbija podržava svaku ideju koja bi pomogla da se, ako ne iskoreni, a ono bar prepolovi siromaštvo i da se definišu ciljevi do 2030. godine i uopšte.\n"Mnogo toga se promenilo i ništa ne liči na 1945. godinu kada su UN osnovane", rekao je Nikolić, dodavši da se nada da će velike sile shvatiti da svet i održivi razvoj nisu namenjeni samo onima koji su se već razvili.\n« Danas je crveno slovo u kalendaru - Krstovdan Mihajlović: Uvek možemo na izbore, jer imamo rezultate »


Toyota najavljuje novo GT86 Trophy takmičenje u Evropi - AutoExclusive - Auto vesti, Novi, Luksuzni, Polovni automobili...\nToyota najavljuje novo GT86 Trophy takmičenje u Evropi\nToyota Gazoo Racing tim proširuje svoje evropske aktivnosti predstavljajući novi Trophy Competition kup, namenjen njegovim GT86 reli i trkačkim automobilima...\nNovi Trophy šampionat biće otvoren za sve vlasnike/timove GT86 CS-V3 i CS-Cup automobila, kao i GT86 CS-R3 reli modela. Pošto je Gazoo Racing želeo da novi Trophy Competition šampionat bude što fleksibilniji, on će omogućiti automobilima da budu prisutni u više nego jednoj evropskoj seriji, zarađujući poene bazirane na veličini i nivou takmičenja.\nFinalno postolje Trophy serije biće odlučeno prema deset najboljih rezultata iz svakog takmičenja unutar jedne sezone. Pobednik odnosi nagradu od 35.000 evra i model Toyota CH-R. Drugo i treće mesto donose nagrade od 25.000 i 20.000 evra.\n„Toyota Gazoo Racing Trophy predstavlja veoma uzbudljiv projekat koji zajedno spaja brojne takmičarske forme i različite discipline kako bi kompletirao jednu titulu“, izjavio je Emanuel Batasti, direktor TBM Customer Motorsport Project odseka. „Kombinujući trkačke i reli automobile u istom takmičenju dolazi kao jako interesantan aspekt takmičenja, a mi verujemo da će biti sasvim dovoljno uzbuđenja kako za takmičare, tako i posmatrače.“\nToyota Motorsport očekuje da se obilje mušterija, koje su već postale deo VLN, RCN i Nirnburgring 24 Hours šampionata, pridruže novoosnovanom takmičenju, ali i svi ljudi koji se bore za titulu u Tour European Rally seriji, nemačkom i FIA European reli šampionatima.\nNaveći mogući rezultat po jednoj trci donosi 75 poena, dostupnih za pobednika u klasi sa više od pet automobila tokom trke izdržljivosti od 24 časa ili reli događaja sa specijalnim etapama do i preko 200 kilometara.\nNagrade će biti deljene svim takmičarima koji uđu u minimum pet događaja, od prvog januara do novembra ove godine. Više detalja vezanih za sistem takmičenja i nagrade biće objavljeno na Toyota Motorsport’s oficijanom sajtu.


Potpisan ugovor za izgradnju novog mosta u Docu - BIGportal.ba\n6 Novembra, 2020 6 Novembra, 2020 0472\nGradonačelnik Banjaluke Igor Radojičić najavio je da će u nedjelju, 8. novembra, početi prva faza izgradnje novog mosta u naselju Dolac, vrijednog 7,5 miliona KM, koji će povezati centar grada i naselja Obilićevo i Starčevica.\nRadojičić je u Banjaluci sa predstavnicima kompanije “Integral inženjering” danas potpisao ugovor o izgradnji ovog mosta.\nOn je rekao da ovaj projekat ne uključuje samo izgradnju najvećeg mosta, već i rekonstrukciju saobraćajnica i priobalnog dijela na obje strane rijeke Vrbas, koja će se izvoditi u sedam faza.\nRadojičić je podsjetio da su pripreme za gradnju trajale tri godine, a da je idejno rješenje dobijeno na međunarodnom arhitektonskom konkursu.\nOn je dodao da će se u prvoj fazi graditi kolski most namijenjen za saobraćaj motornih vozila, sa četiri saobraćajne trake, u oba smjera, ukupne širine oko 21 metar, a da je rok za izvođenje radova dvije godine.\nOvo je komplikovan i složen projekat jer će novi most, ne samo biti jedan od simbola grada, već će u saobraćajnom smislu kvalitetnom vezom povezati lijevu i desnu obalu Vrbasa i centar grada sa Obilićevom i Starčevicom – istakao je Radojičić.\nPoslije izgradnje kolskog mosta u kasnijim fazama radiće se i pješačko-biciklistički most, rekonstrukcija saobraćajnica sa obje strane Vrbasa, od Bulevara cara Dušana do mosta, kao i rekonstrukcija i proširenje postojeće Mačvanske ulice kod klinike za psihijatriju i spajanje sa Istočnim tranzitom.\nЈedna od faza je i uređenje podmostovlja i cijele zone Doca.\nNa međunarodnom tenderu za izvođača radova je izabrana domaća kompanija “Integral inženjering” koja zapošljava više od 1.200 radnika.\nVlasnik “Integral inženjeringa” Slobodan Stanković rekao je da je ova kompanija sve poslove do sada obavila u rokovima i izrazio nadu da će tako biti i ovog puta.\nPočećemo odmah da bismo što više posla uspjeli da uradimo prije zime – dodao je Stanković.\nNovi programski sadržaji za 88. rođendan Banskog dvora


Ministar Selaković:EU pozdravila hapšenje Miškovića\nMinistar pravde Srbije Nikola Selaković zadovoljan je stavom Evropske komisije da je hapšenje Miroslava Miškovića ohrabrenje za evropsku perspektivu Srbije.\n"Hapšenje je pozdravljeno iz Evropske komisije.Kao što je rekao komesar (Štefan) File, ovo je veliko ohrabrenje za evropsku perspektivu Srbije, a ja ću, podržavajući tu izjavu, dodati i da je ohrabrenje za građane Srbije jer mogu da vide da država nije mrtva", rekao je Selaković novinarima u pauzi konferencije Razvoj elektronske uprave u Srbiji.\nSelaković je dodao i da će dalja istraga pokazati da li je vlasnik Delte Miroslav Mišković uputio ozbiljne prijetnje potpredsjedniku Vlade Aleksandru Vučiću, prilikom hapšenja.\n"To su reči koje su izrečene u afektu, ako imate čovjeka za koga je bilo nezamislivo da se nađe iza rešetaka, sigurno da je mnogo što šta izrečeno u afektu, da li je prijetnja bila ozbiljna - vidjećemo, pokazaće dalja istraga", rekao je Selaković.\nMinistar Selaković je ocijenio da je hapšenje Miškovića i još devetorice osumnjičenih za malverzacije u privatizacijama putarskih preduzeća, "početak sređivanja države i vraćanja instrumenata vlasti u ruke države".


Ana Kokić: Najvažnije je da budu pravedni i ispravni ljudi\nPevačica trenutno živi na relaciji Atina -Beograd, a raspored joj je toliko gust, da je morala da počne da zapisuje obaveze. Saznajte kako se ona snalazi u novoj situaciji i kako usklađuje posao i porodicu...\n09.12.2014. - 09:15h\nPevačica Ana Kokić napustila je Srbiju i sa svojim suprugom, vaterpolistom Nikolom Rađenom i dve ćerkice se preselila u Atinu. Sredinom ove godine porodica Rađen promenila je mesto boravka zbog ugovora koji je Nikola potpisao sa Olimpijakosom. Ani selidba nije teško pala jer je jednom prilikom izjavila kako bi se rado preselila u Atinu zauvek, ali zbog njenih obaveza i nastupa to nije moguće. Međutim, život na dve relacije počinje da uzima svoj danak.\nZahvaljujući svom učešću u prvoj sezoni šoua "Tvoje lice zvuči poznato", Ana je otkrila novi potencijal u sebi i time je njena karijera doživela pozitivan preokret, koji ona naziva "eksplozija". Nastup koji je izvukao pevačicu iz čaure bila je njena imitacija Pink i pesme "Try" koju prati jako zahtevna koreografija.\nElton Džon pao sa stolice na teniskom turniru


Postavljen sportski semafor na otvorenom fudbalskom stadionu u Bečeju\nOpštini Bečej su na javnom konkursu za finansiranje posebnih programa - projekata izgradnje, održavanja i opremanje sportskih objekata u AP Vojvodini odobrena sredstva za projekat "Opremanje semaforom otvorenog fudbalskog terena".\nNovoizabrani predsednik SUBNOR-a: Nastavljamo cilj organizacije, a to je očuvanje tekovina\nNa vanrednoj izbornoj Skupštini bečejskog SUBNOR-a, za predsednika organizacije jednoglasnom odlukom je imenovan Milun Čokorović, a za zamenika Milutin Bašić.\nProveren sluh kod 30 romske dece\nZahvaljujući stručnom timu okupljenom oko Humanitarnog udruženja „Đina“ iz Bačkog Gradišta kod 30 romske dece proveren je sluh.\nCrveni krst Bečej: Nov termin za obuku - Nega u kuči\nIz Crvenog krsta Bečej obaveštavaju da je nov termin za obuku "Nega u kući" u utorak 30. novembra 2011. godine od 8 do 14 časova, u prostorijama II Mesne zajednice u Bečeju.\nPrijava građana za 20 evra dodatne novčane podrške države otvorena je od danas, a ministar Mali naglasio je da oni koji su se u maju prijavili za dva puta po 30 evra, kao i korisnici penzija i primaoci socijalne pomoći, ne treba da se ponovo prijavljuju.


Francuska teže od očekivanog do trijumfa, Slovenci slavili protiv Bjelorusa – Sport Centar Francuska teže od očekivanog do trijumfa, Slovenci slavili protiv Bjelorusa – Sport Centar\nU terminu od 18 sati odigrane su četiri utakmice preliminarne faze Svjetskog prvenstva u rukometu u grupama E, F, G i H.\nFrancuska je teže od očekivanog došla do trijumfa protiv Švicarske (25:24). Rezultat je bio u egalu tokom cijelog susreta, a u finišu Francuzi su bili spretniji i došli do trećeg trijumfa u grupi E preliminarne runde. Mahe je u pobjedničkoje ekipi postigao osam golova, a Sidrowicz je bio najefikasniji sa četiri pogotka u poraženom timu.\nPortugal je bio apsolutni favorit protiv Alžira i na kraju je slavio sa 26:19. Alžirci su imali prednost samo u nekoliko navrata na početku utakmice i onda im Portugalci nisu dozvoljavali da ozbiljnije zaprijete. Portela je pogađao četiri puta kod Portugala, a po tri Cavalcanti, Fernandes, Hernandez i Moreira, dok je Berkous kod Alžiraca sedam puta pogađao protivničku mrežu.\nSlovenija je u grupi H bila bolja od Bjelorusije rezultatom 29:25. Time su Slovenci zauzeli drugu poziciju u grupi preliminarne faze. Većinu prvog dijela Bjelorusi su imali prednost, no nakon neriješenog rezultata u prvom dijelu Slovenija je došla u vodstvo i sačuvala ga do kraja. Dolenec je vodio Sloveniju do trijumfa sa sedam pogodaka, dok je Karelek na drugoj strani postigao šest golova.\nŠvedska je došla do treće pobjede u grupi G, a savladali su Egipat sa 24:23. Egipćani su vodili tokom velikog dijela susreta, a onda su u drugom dijelu drugog poluvremena Šveđani došli do vdostva, koje su održali do kraja sureta u uzbudljivoj završnici. Petersson je bio najraspoloženiji kod Švedske sa osam pogodaka, a isto toliko kod Egipćana postigao je Sanad.


SAD uvele sankcije Špiriću, potpredsednik SNSD na crnoj listi\nTanjug 11. septembra 2018. 11:43\nBANJALUKA – Sjedinjene Američke Države uvele su sankcije Nikoli Špiriću, poslaniku u Predstavničkom domu Parlamentarne Skupštine BiH i potpredsedniku Stranke nezavisnih socijaldemokrata (SNSD), objavljeno je na zvaničnoj stranici Stejt departmenta.\nKako se navodi u odluci, Špiriću i članovima njegove porodice zabranjen je ulazak u SAD, prenosi RTRS.\nSAD: Nikola Špirić na „crnoj listi“ zbog učešća u korupciji\nVAŠINGTON – Američki Stejt department objavio je da je stavio na „crnu listu“ Nikolu Špirića, poslanika u Predstavničkom domu Parlamentarne Skupštine BiH i potpredsednika Stranke nezavisnih socijaldemokrata, zbog, kako je obrazloženo, njegovog učešća u korupciji značajnih razmera.\n„Gospodin Špirić je bio umešan i imao koristi od javne korupcije, uključujući prihvatanje neprikladnih benefita u zamenu za vršenje javne funkcije i mešanje u javne procese, tokom svog mandata kao član Predstavničkog doma u Bosni i Hercegovini“, navodi se u obrazloženju, objavljenom na zvaničnoj veb stranici Stejt departmenta.\nPlenković u UN: Potrebna revizija Dejtonskog sporazuma\nMilanović: Razgovaraću s Plenkovićem, bio sam u klubu\nNevreme u Podgorici, vetar obarao stabla


Uhapšen bivši šef Kontraobaveštajne sluzbe VJ\nM. D.\t 3. oktobra 2016. 14:11\nNa graničnom prelazu Dobrakovo, prilikom prelaska iz Crne Gore u Srbiju, uhapšen je pukovnik Radovan Aleksić, bivši šef Kontraobaveštajne službe Vojske Jugoslavije.\nAleksić je uhapšen zbog sumnje da je pokušao da ubije policijskog inspektora Predraga Šukovića, bivšeg načelnika Odeljenja za borbu protiv organizovanog kriminala Uprave policije Crne Gore, pre dva meseca u centru Podgorice.\nAleksić se prilikom hapšenja nalazio u rent-a-kar vozilu podgoričkih oznaka, a posle hapšenja odvezen je u Podgoricu.\nPortalu RTCG saopšteno je iz Višeg državnog tužilaštva da je Aleksić uhapšen po poternici crnogorskog tužilaštva.\n“Više državno tužilaštvo u Podgorici, u saradnji sa Upravom policije Crne Gore, pribavilo je u izviđaju podatke koji ukazuju na postojanje osnova sumnje da je R.A. državljanin Srbije, 11. jula ove godine, upotrebom vatrenog oružja, pokušao da liši života Predraga Šukovića iz Podgorice. Prema ovom licu je bila raspisana lokalna potjernica i isti će, nakon što je na graničnom prelazu Dubrakovo zadržan, a potom i lišen slobode, u zakonskom roku biti doveden u Više državno tužilaštvo u Podgorici, radi saslušanja”, navodi se u saopštenju Tužilaštva.\nPo nalogu nadležnog tužioca, skinuti su i video zapisi sa video kamera na lokacijiama koje se nalaze od mesta događaja u pravcu bekstva na kojima je, kako se veruje, snimljena osoba koja je pucala na bivšeg načelnika Ođeljenja za borbu protiv organizovanog kriminala.\nAleksić je u javnost dospeo 1999. godine, kada je brutalno pretučen pred svojim stanom u Nikšiću. U to vreme bio je nacelnik bezbednosti Podgorickog korpusa VJ. U napadu je korišćeno i vatreno oružje. Napadači nikada nisu otkriveni, prenose mediji.


Centar za kulturu Lazarevac sprema bogat kulturni program i u 2019. godini – GEM info\nCentar za kulturu Lazarevac sprema bogat kulturni program i u 2019. godini\n04/01/2019 Redakcija 0 Comments\nU protekloj godini Centar za kulturu Lazarevac imao je bogat program. Veliki broj kulturnih dešavanja obeležio je prethodnih 12 meseci a publika je uživala u kvalitetnim muzičkim, filmskim, likovnim i pozorišnim dešavanjima. Radom je zadovoljna direktorka Stela Stanišić koja je istakla da je samo filmski sadržaj videlo više od 18 000 posetilaca. Tokom januara publika će moći da pogleda sve aktuelne filmske hitove. Kada je u pitanju 2019. godina Lazarevčani će imati priliku da vide gostujuću izložbu galerije Milana Konjovića iz Sombora a prava poslastica biće gostovanje Srpskog narodnog pozorišta sa predstavom “Na Drini ćuprija” u režiji Kokana Mladenovića.\nU toku 2018. godine bilo je mnoštvo kvalitetnog programa, veliki broj publike a Centar za kulturu Lazarevac uspešno je prolazio na svim konkursima na kojima su odobrena značajna sredstva koja su pospešila rad ove kulturne ustanove. Direktorka Stela Stanišić kaže da su prošlu godinu obeležile mnoge predstave ali i izložba Save Šumanovića.\nTokom svog rada Centar za kulturu Lazarevac nije pravio velike kompromise i publika je uvek mogla da se osloni na rad zaposlenih znajući da će im ponuditi kvalitetan kulturni izbor.\nGrad Beograd preneo je osnivačka prava nad Centrom za kulturu u nadležnost opštine Lazarevac a direktorka Stanišić i više je nego zadovoljna saradnjom sa lokalnim strukturama najavljujući da će u toku godine biti urađeni svi platoi ispred Centra za kulturu.\nI u 2019. godini publiku očekuje veliki broj kulturnih dešavanja. Lazarevčani će imati priliku da vide gostujuću izložbu galerije Milana Konjovića iz Sombora a prava poslastica biće gostovanje Srpskog narodnog pozorišta sa predstavom “Na Drini ćuprija” u režiji Kokana Mladenovića.\nCentar za kulturu Lazarevac dobio je od Filmskog centra sredstva u iznosu od 5 miliona dinara za kupovinu digitalne aparature za prikazivanje filmova a ove godine će biti realizovana javna nabavka, a osnivač, opština Lazarevac će učestvovati sa 2 miliona dinara, najavila je Stela Stanišić. Na ovaj način biće nabavljena vredna oprema koja će poboljšati uslove za gledanje filmova.\nŠeruj post "Centar za kulturu Lazarevac sprema bogat kulturni program i u 2019. godini"\n← Sadržaji SRC “Kolubara” tokom zimske sezone\nNajradosniji hrišćanski praznik – BOŽIĆ →


Bivši igrač Partizana pojačava Bešiktaš! - Sportske.net\nBivši igrač Partizana pojačava Bešiktaš!\nProcvetao je u dresu "crno-belih", sada bi mogao da zaigra u Istanbulu.\nLijanko: "Plašio sam se da nikada više neću igrati"LE (kval.) - Namučili Zvezdu, pa slavili u Ljubljani, neporaženi Stivi Dži hita ka grupnoj faziStigla ponuda, i Ljajić u Bundesligi?Sevilja ima plan za napad, jedan od ove trojice sigurno dolazi!U Seriji A sve manje mesta za Italijane\nKako prenosi Đanluka Di Marcio, Adem Ljajić je na izlaznim vratima Torina.\nValter Macari očigledno ne računa na srpskog reprezentativca, koji bi karijeru mogao da nastavi u Turskoj.\nNaime, za bivšeg igrača Partizana, Fiorentine, Rome i Intera interesovanje su pokazali istanbulski rivali Bešiktaš i Fenerbahče.\n"Orlovi" su rivali Partizana u plej-ofu za plasman u Ligu Evrope, prvi meč u Beogradu okončan je nerešenim rezultatom 1:1, a Bešiktaš je već u međuvremenu već angažovao jedno pojačanje, klub je pojačao golman Liverpula Loris Karijus, koji je stigao je dvogodišnju pozajmicu.\nU priči je ipak i Fenerbahče, koji je ovog leta dobio novog predsednika, ali i trenera, ekipu je preuzeo Filip Koku.\nOsim Ljajića, Torino bi mogao da napusti i bivši igrač Milana Mbaje Nijang, za kojeg su interesovanje pokazali španski Leganes, kao i francuski klubovi Bordo i Ren. Spekuliše se da je reprezentativac Senegala zagrejan za prelazak u Ligu 1, pogotovu u redove "Žirondinaca", jer bi ekipu uskoro trebalo da preuzme Tijeri Anri.\nDakle, Ljajić bi mogao da pojača Partizanovog rivala u Ligi Evrope, ali je sasvim jasno da neće ukrstiti koplja sa bivšim klubom.\nDo kraja avgusta bi ipak mogao da postane novi član Bešiktaša, ali nadamo se da neće dobiti priliku da igra i Ligu Evrope u svojoj prvoj sezoni.


Obama: Putin vidi u NATO-u i EU pretnju ruskoj snazi - 26.04.2016, Sputnik Srbija\nPredsednik SAD Barak Obama smatra da ruski lider Vladimir Putin smata NATO i EU „pretnjom ruskoj vlasti“, prenosi televizija Si-Bi-Es. 26.04.2016, Sputnik Srbija\nvesti, svet, vladimir putin, nato\n08:17 26.04.2016 (Osveženo: 09:38 26.04.2016)\n© AFP 2022 / Andrew Caballero-Reynolds Američki predsednik Barak Obama\nPredsednik SAD Barak Obama smatra da ruski lider Vladimir Putin smata NATO i EU „pretnjom ruskoj vlasti“, prenosi televizija Si-Bi-Es.\n„Gospodin Putin u celini vidi NATO i EU, transatlantsko jedinstvo, kao pretnju ruskoj snazi“, rekao je Barak Obama, odgovarajući pitanje na novinarke Si-Bi-Esa da li smatra da Putin namerava da „podeli Evropu“.\nPo njegovom mišljenju, ruski predsednik „greši“ ako misli tako.\n„Rekao sam mu (Putinu) da je zaista jaka ujedinjena Evropa u saradnji sa jakom Rusijom, zainteresovanom za saradnju sa drugim zemljama — pravi recept. Međutim, za sada ga nismo u potpunosti ubedili“, izjavio je američki predsednik.\nRanije je ruski predsednik rekao da je glavni problem Evrope u tome što je ona dala deo suvereniteta SAD i lišila se samostalnosti u vođenju spoljne politike. Putin je naveo i da Rusija može da sarađuje sa svim državama. Prema rečima predsednika, „moramo da sarađujemo sa svima sviđalo nam se to ili ne“.\n„Sarađivaćemo sa svima“, naglasio je ruski lider.


Tag / Džo Hart / Vesti online\nDžo Hart zauvek napustio Mančester siti\nDosadašnji fudbaler Mančester sitija Džo Hart novi je golman Barnlija, preneli su britanski mediji.\nHart propušta londonski derbi protiv Čelsija\nGolman Mančester sitija na pozajmici u Vest Hemu Džo Hart propustiće zbog povrede utakmicu uvodnog meča 16. kola Premijer lige protiv Čelsija, prenosi Bi-Bi-Si.\nMilinković-Savić: U Torino zbog Mihajlovića, Ljajića i Lukića\nGolman mlade reprezentacije Srbije Vanja Milinković-Savić rekao je da je izabrao prelazak u Torino zbog trenera Siniše Mihajlovića, ali i srpskih fudbalera Adema Ljajića i Saše Lukića kako bi...\nLiverpul i Čelsi u borbi za reprezentativnog golmana\nSve je izvesnije da će Tibo Kurtoa napustiti Čelsi i pojačati redove madridskog Reala pa je Antonio Konte već krenuo u potragu za iskusnim čuverom mreže.\nVeć se zna gde će Hart braniti naredne sezone\nVIDEO: Da li je ovo odbrana godine?\nMiha doveo reprezentativca Engleske\nGolman Mančester Sitija Džo Hart doputovao je danas u Torino, gde će u istoimenom prvoligašu do igrati na pozajmici do kraja sezone.\nDe Brujne: Sve je moguće u Ligi šampiona\nFudbaleri Mančester Sitija Kevin De Brujne i Džo Hart su se složili da je njihov tim odigrao odličnu utakmicu protiv PSŽ-a i zasluženo prošao u polufinale Lige šampiona.\n"Bolji je od Mesija i Ronalda"\nGolman Mančester Sitija Džo Hart ističe da je njegov saigrač Serhio Aguero trenutno najbolji napadač sveta, čak ispred Lionela Mesija i Kristijana Ronalda.\nProslava Sitija na ulicama Mančestera\nKapiten Mančester sitija Vensan Kompani obećao je navijačima, koji su izašli na ulice grada da proslave titulu u Premijer ligi, da će klub osvojiti još trofeja u budućnosti.


Svečano otvoren - Park šume prijateljstva\nPark šume predstavlja moderno uređeni šumski prostor oaze mira, prirode i čistoće, a među stablima se nalazi i nekoliko sekvoja, koje nisu tipične za bh. podneblje. Građanima nudi brojne sadržaje i aktivnosti u prirodi, a udaljen je svega dvadesetak minuta od Baščaršije. Prostire se na površini većoj od šest hektara, te posjeduje uređene staze za šetnju, amfiteatar, dječije igralište, sprave za vježbanje, šadrvane, hladnjake, restoran, suvenirnicu, pet javnih česmi, portirnicu i druge sadržaje. Osim toga, „Park šume prijateljstva" ima i malo vještačko jezero, prostor za piknike, te veliki vidikovac.\nCeremoniji svečanog otvorenja prisustvovao je veliki broj uglednih zvanica i funkcionera, predstavnika diplomatije, institucija, privrednih subjekata, medija, uposlenika KJP ,,Sarajevo-šume“ d.o.o. Sarajevo sa porodicama kao i drugi.\nPut do današnjeg otvorenja je bio jako dug i počeo je još daleke 2010. godine kada se prvi put spomenula ideja pravljenja jednog ovakvog parka prirode nadomak srca Sarajeva. „Udruženim snagama prvenstveno Generalne direkcije za šumarstvo Republike Turske, Općine Stari Grad, Udruženja inženjera i tehničara šumarstva FBiH, Ministarstva privrede Kantona Sarajevo, TIKA-e, firme Natron-hayat d.o.o. i naravno našeg preduzeća dočekali smo da ovaj jedinstveni projekat ne samo u našem gradu, već i u cijeloj Bosni i Hercegovini, ugleda svjetlo dana“, ponosno je kazao Nermin Demirović direktor KJP „Sarajevo-šume“ d.o.o Sarajevo, koje će upravljati i rukovoditi ovim prirodnim parkom. Direktor Demirović je kazao da se sa prvim radovima krenulo 2015. godine, te da je u sve sadržaje uloženo oko 800.000 KM: „Dugujemo veliku zahvalnost našim istinskim prijateljima iz Republike Turske, ali i domaćim partnerima.\nCeremoniji svečanog otvorenja prisustvovali su između ostalih i predstavnici Ambasade Republike Turske, Turske agencije za međunarodnu saradnju i kordinaciju (TIKA), kao i direktor sa delegacijom Generalne direkcije za šumarstvo Republike Turske Bekir Karacabey. U svom obraćanju je rekao da širom Republike Turske imaju 36 ovakvih sličnih parkova, koji imaju za cilj očuvanje ekologije, šuma, ali i razonodu stanovništva, s obzirom da se svi parkovi nalaze u blizini većih gradova: „Ovo je prvi park prirode koji smo pomogli sagraditi, a nalazi se van granica naše zemlje. Izabrali smo Bosnu i Hercegovinu i Sarajevo sa kojim smo imali, imamo i uvijek ćemo imati posebne odnose na koje smo ponosni. Želim da građani Sarajeva i svi ostali posjetitelji uživaju na ovom lokalitetu“, poručio je Karacabey u svom obraćanju.\nRefik Hodžić, predsjednik Udruženja šumarskih inženjera i tehničara FBiH, istakao je da je značaj „Park šume prijateljstva“ u tome što se radi o novom modelu upravljanja i korištenja šumama u BiH.“Ovo je Park šuma prva u BiH i to je novi model upravljanja i korištenja šumama, kada su u pitanju ekološke, sociološke i ekonomske funkcije. Zbog klimatskih promjena koje se dešavaju na planeti Zemlji, sve više do izražaja dolaze ekološke i sociološke funkcije šume. Znači ekonomske funkcije šume se slabije upotrebljavaju“, kazao je Hodžić i dodao da je UŠIT FBiH projekat Park šume dogovorio sa Generalnom direkcijom šuma Turske još 2009. godine.\nOzgur Sahin, zamjenik turskog ambasadora u BiH, izrazio je nadu da će građani Sarajeva rado dolaziti u Park šume prijateljstva. “Sretni smo što Sarajevu dajemo veoma lijep prostor. Želimo saradnju BiH i Turske proširiti na sve životne oblasti i u tom cilju sve naše kompanije i institucije su aktivne. I danas smo tu na kraju jedne saradnje, koja je rezultirala Parkom šuma. Nadam se da će ovaj projekat doprinijeti ekologiji Sarajeva i samoj prirodi ovog grada“, kazao je Sahin.\nUz bogat kulturno-umjetnički program spleta nacionalnih bosanskih igara i pjesama, nakon obraćanja svih zvanica, te podjele Zahvalnica najzaslužnijim u realizaciji projekta, uslijedio je i zajednički obilazak „Parka šume prijateljstva“, kao i ugodno druženje.


21. septembra, 2021 Vesti iz Sveta Napišite komentar\nFrancuzi i Evropljani konačno će moći otputovati u Sjedinjene Američke Države, pod uslovom da su vakcinisani protiv korona virusa, ali i uz potvrdu o vakcinaciji moraju imati negativan test i nositi masku. Od 1. novembra američka vlada ukida ograničenja za međunarodna putovanja postavljena pre 18 meseci. Najava Sjedinjenih Država dobar je korak ka nastavku dobre saradnje sa Francuskom nakon otkazivanja porudžbine podmornica, prenosi France bleu.\nNakon 18 meseci veoma strogih ograničenja, putovanje u Sjedinjene Države će ponovo postati moguće. Od 1. novembra, zemlja će za vakcinisane osobe ukinuti ograničenja međunarodnih putovanja koja važe od marta 2020. godine. Za godinu i po dana ,,zabrana putovanja” izazvala je bezbroj bolnih ličnih i porodičnih situacija.\nOsim što pokazuju dokaz o vakcinaciji protiv Kovida-19, putnici će morati da se testiraju tri dana pre putovanja u Sjedinjene Države i da nose masku, rekao je koordinator borbe protiv pandemije u Beloj kući Jeff Zients.\nUkidanje ovih ograničenja ne odnosi se na kopnene granice SAD-a sa Kanadom i Meksikom, koje su i dalje zatvorene za „nebitna“ putovanja, osim za građane SAD-a. Ova ograničenja biće na snazi najmanje do 21. oktobra, rekao je Zients.\nTagovi: Francuska - PCR test - SAD - ukida ograničenja - za međunarodna putovanja - za vakcinisane putnike


Odlazak mladih i radne dozvole koče građevinarstvo - Klik Jajce\nNajveći problemi u građevinskom sektoru su odlazak mladih, dugo čekanje na radne dozvole, kao i priznavanje različitih sertifikata i diploma.\nIstakao je ovo juče Ahmet Egrlić, predsjednik Spoljnotrgovinske komore BiH, uoči početka konferencije “Građevinarstvo i infrastruktura šest ekonomija zapadnog Balkana”.\n“Razvojem investicija u BiH došlo je i do razvoja građevinskog sektora, ali su otežani uslovi zbog nedostatka kvalifikovane radne snage i odlaska mladih”, naglasio je Egrlić, prenosi Srna.\nIstakao je da je najvažnije integrisanje građevinskog sektora, formiranje konzorcijuma i zajedničko nastupanje na trećim velikim tržištima. “Bosna i Hercegovina u gotovo svim zemljama regiona ima kompanije koje su izrasle i zajedno bi mogle daleko više uraditi. Komorski investicioni forum zemalja zapadnog Balkana radi na nekoliko projekata, među kojima je i projekat dualnog obrazovanja koji finansira Vlada Njemačke, a u regionu je više od 20 miliona evra odobreno za dualno obrazovanje i prekvalifikaciju”, pojasnio je Egrlić.\nDodao je da građevinski sektor uzima značajno učešće i na takav način možemo postići i kvalifikovati dodatnu radnu snagu i boljim standardom motivisati ljude da rade.\n“U narednom periodu bi bilo važno da dođe do rasterećenja poreza i doprinosa na plate kako bi radnici dobili veći neto iznos i kako bi bili motivisani da ostanu. Naš cilj je da, prije nego što uđemo u EU, integrišemo poslovnu zajednicu i da dobijemo određene slobode kretanja robe i ljudi, ali i priznavanje različitih sertifikata, diploma i svega što će olakšati poslovanje”, naglasio je Egrlić.\nAdmir Eminović, direktor za radove u inostranstvu kompanije “Euro-asfalt” iz Sarajeva, naglasio je da su oni međunarodna internacionalna firma koja gradi tunele, auto-puteve i izvodi radove u EU i da im najveći problem predstavlja dugo čekanje na dobijanje radne dozvole.\n“Zemlje regiona bi trebalo da se povežu i ubrzaju kretanje radnika, dobijanje radnih dozvola, izdavanje sertifikata i potvrda, te oslobađanje i olakšice kod privremenog uvoza”, zaključio je Eminović.\nKonferencija “Građevinarstvo i infrastruktura šest ekonomija zapadnog Balkana” održana je juče u Sarajevu s ciljem da se pošalje poruka kako bi građevinari imali veću mobilnost, priznavanje sertifikata i mogućnost bržeg izdavanja radnih dozvola.\nOvu konferenciju je organizovala Spoljnotrgovinska komora BiH u saradnji s komorama u regionu u ime Komorskog investicionog foruma. Iz Spoljnotrgovinske komore BiH su rekli da su u fokusu konferencije građevinarstvo i infrastruktura, visokogradnja, niskogradnja, projektovanje, građevinske mašine, građevinski materijali kao i srodni sektori i podsektori kao što su obrada metala, prerada drveta, obnovljivi izvori energije, reciklažna industrija, arhitektura i investicijski projekti u niskogradnji.\n“Događaj je namijenjen kompanijama iz ekonomija zapadnog Balkana – Albanije, Bosne i Hercegovine, Crne Gore, Kosova, Sjeverne Makedonije i Srbije. Glavni cilj je uspostavljanje kontakata i saradnje između poslovnih subjekata na području zapadnog Balkana te promocija aktuelnih i budućih projekata u građevinskom i drugim srodnim sektorima”, rekli su u Spoljnotrgovinskoj komori BiH.\nThe post Odlazak mladih i radne dozvole koče građevinarstvo appeared first on Jajce Online.\nStrah od nuspojava najčešći izgovor građana BiH koji se nisu vakcinisali\nNovi sportski portal na medijskom nebu\nJajce Online 14/10/2020\nSchmidt: Oni koji žele biti dio EU moraju poštovati evropske direktive\nFonseca želi odmoriti Džeku protiv Cagliarija, Dijamanta mijenja Kalin…


Kongres sprema rezoluciju o Dejtonu: Etničko čišćenje, koncentracioni logori, genocid - Sputnjik Srbija\n11:36 05.10.2020 (osveženo 12:27 05.10.2020) Preuzmite kraći link\nNaime, senator Majkl Tarner predložio je ovih dana rezoluciju koja se priseća Dejtonskog sporazuma, ali i poziva vlasti u BiH da nastave sa evroatlanskim integracijama i ustavnim reformama.\nSličnu rezoluciju je predložio i senator Šerod Braun. U predloženoj rezoluciji se ističe da je sporazumom „okončan rat u Bosni i Hercegovini i donet mir.“\nIstaknuto je, između ostalog da su „etničko čišćenje i koncentracioni logori korišteni kao sredstvo rata protiv muškaraca, žena i dece Bošnjaka, što je kulminiralo genocidom u julu 1995. u Srebrenici, gde je 8.000 mladića i muškaraca bilo zatočeno i ubijeno“.\n„Vlada Sjedinjenih Država potvrđuje podršku suverenitetu Bosne i Hercegovine i podupire posvećenost jednakosti svih naroda prema Opštem okvirnom sporazumu za mir u Bosni i Hercegovini. Od potpisivanja Dejtonskog mirovnog sporazuma, vlada i narod Bosne i Hercegovine rade u partnerstvu s međunarodnom zajednicom na izgradnji mirnog i demokratskog društva zasnovanog na vladavini zakona, poštovanju ljudskih prava i slobodnom tržištu“, navedeno je u rezoluciji, prenosi sarajevski portal.\nKako je predloženo, Kongres SAD će, ukoliko rezolucija dobije podršku osuditi „kršenje ljudskih prava koje su se dogodile tokom rata u Bosni i Hercegovini i potvrditi zajedničku posvećenost Sjedinjenih Država i EU promociji i zaštiti ljudskih prava, demokratije i vladavine zakona širom sveta“.\nTakođe, ponavlja se važnost Dejtonskog mirovnog sporazuma i podstiče vlada Sjedinjenih Država da usko sarađuje s vladama zemalja koje se graniče sa Bosnom i Hercegovinom - posebno onima potpisnicama Dejtonskog mirovnog sporazuma - kako bi podržala puno sprovođenje Sporazuma o stabilizaciji i pridruživanju između EU i koja zahteva regionalnu saradnju.


Pregovori između SAD i Kosova oko prihvata avganistanskih civila - Leutar.net\nAmbasada Sjedinjenih Američkih država na Kosovu je za Radio slobodna Evropa potvrdila da američka vlada vodi razgovore sa vladom Kosova o tome kako i na koji način Kosovo može da pomogne partnerima iz SAD po pitanju avganistanskih civila.\n“U ovom trenutku nemamo dodatne detalje. Kada ih budemo imali obavestićemo vas”, naveli su iz ambasade.\nPrethodno je 15. avgusta Ljuan Daljipi, šef kabineta premijera Kosova, rekao da će se pregovori oko prihvata avganistanskih civila „dobro završiti“.\nRojters je 13. avgusta saopštio da je američka Vlada vodila tajne pregovore sa Kosovom i Albanijom oko pronalaženja privremenog smeštaja za nekoliko hiljada Avganistanca, te da bi ove dve zemlje dobile ekonomske i političke beneficije ukoliko prihvate ponudu SAD.\nSa druge strane, predsednica Kosova Vjosa Osmani je navela da je Kosovo prihvatilo da na određeno vreme skloni avganistanske civile, uz napomenu da je takva odluka doneta „bez ikakvog oklevanja i bez ikakvih uslova“.\nPrema njenim rečima, Vlada Kosova je formirala i radnu grupu koja će se, u saradnji sa američkim partnerima, baviti organizacionim pitanjima.\nIz kabineta ministra unutrašnjih poslova Dželjalja Svečlje je rečeno da će ministar uskoro održati konferenciju za novinare na kojoj će odgovarati na brojna pitanja u vezi sa prihvatom avganistanskih civila.\nPrethodno je iz Ministarstva spoljnih poslova Kosova saopšteno da kosovske vlasti, u saradnji sa međunarodnim partnerima, rade na evakuaciji svih građana Kosova iz Avganistana. Dodaje se da su u direktnom kontaktu sa tri kosovska državljana, te da čine sve kako bi im pomogli da napuste Avganistan.\n“U dobrom su stanju i nisu ugroženi”, dodaju iz ovog Ministarstva ne precizirajući tačan broj kosovskih državljana u Avganistanu.\nBujar Osmani, ministar spoljnih poslova Severne Makedonije je rekao da je njegova zemlja, u komunikaciji sa partnerima iz SAD ponudila smeštaj za avganistanske civile koji traže sklonište.\n“U toku su sve neophodne pripreme za njihov prijem”, poručio je Osmani za Radio Slobodna Evropa.\nPrethodno je Albanija potvrdila da je pozitivno odgovorila na zahtev SAD oko prihvata Avganistanca, dok ne dobiju vize SAD.\nMinistarka spoljnih poslova Albanije Olta Džačka je poručila da je zvanična Tirana spremna da prihvati na stotine Avganistanaca, čiji su životi ugroženi usled pogoršanja bezbednosne situacije u njihovoj zemlji.\n“Stojimo rame uz rame sa našim saveznicima, spremni smo da garantujemo za njihovu bezbednost i dobrobit”, napisala je ona na svom Twiter nalogu.\nU međuvremenu, je saopšteno da u Avganistanu nema albanskih državljana uz napomenu da su se čak i pripadnici albanske vojske, a koji su bili deo mirovne misije u Avganistanu, vratili u svoju zemlju pre nekoliko meseci.


Historijski sporazum Vlade i Gras-a: Omogućiti bolju i kvalitetniju uslugu građanima – Biznis.ba\nNaslovnaBiHHistorijski sporazum Vlade i Gras-a: Omogućiti bolju i kvalitetniju uslugu građanima\nHistorijski sporazum Vlade i Gras-a: Omogućiti bolju i kvalitetniju uslugu građanima\nobjavljeno 05. okt 2020. u 10:59 5. okt 2020.\nPremijer Kantona Sarajevo Mario Nenadić danas je potpisao sporazum sa vršiocem dužnosti direktora Kantonalnog javnog komunalnog preduzeća „Gras“ Almirom Ahmetspahićem.\nOvo je, po riječima, premijera, historijski sporazum o rješavanju problema u poslovanju ovog preduzeća.\n„Sporazum će omogućiti ‘Gras’-u da u narednih deset godina postane respektabilno javno preduzeće, a da se u tom periodu riješe mnogobrojni nagomilani problemi, koji praktično traju više od 25 godina. U prethodnom periodu problemi su rasli i kulminirali, zbog čega danas ovo preduzeće ima dugovanja“, istakao je premijer Nenadić.\nKako je naveo, to su dugovanja prema Upravi za indirektno oporezivanje u iznosu od 33 miliona KM, prema Poreznoj upravi u iznosu od 92 miliona. Dugovanja preduzeća prema uposlenim radnicima, koji su tužili preduzeće zbog radnih sporova u skladu sa Kolektivnom ugovorom za oblast komunalne privrede, iznose preko 15 miliona KM. S druge strane, tu je rješavanje tužbi tužitelja „Gras“ protiv tuženog Kantona Sarajevo u iznosu većem od 300 miliona.\n„Problemi ovog preduzeća su brojni. Neophodno je smanjenje broja uposlenih i donošenje njegove optimalne organizacione strukture kroz restrukturiranje, nedovoljan je broj voznih jedinica, loše je stanje tramvajske pruge, neadekvatan je sistem naplate karata i upravljanje javnim prijevozom, nedovoljno je planiranje sredstava u Budžetu KS za prijevoz subvencioniranih kategorija korisnika i pokriće gubitaka iz prethodnih godina“, naveo je premijer.\nDodao je i kako je osnovni problem nepostojanje generalne prijevozničke licence koju „Gras“ ne može produžiti zbog dugovanja za poreze i doprinose.\nTakođer, ovim sporazumom „Gras“ se obavezao da će u saradnji sa advokatima koji zastupaju radnike u radnim sporovima i sindikatom uposlenika uložiti napore za postizanje dogovora na način da se isplate glavnica duga u periodu od pet godina od dana postizanja sporazuma, uz uslov da radnici odustanu od svojih potraživanja za kamate.\nPo riječima premijera, oni će se odreći svih tužbenih zahtjeva protiv Kantona Sarajevo, što je također obaveza „Gras“-a, a koji se vode pred Općinskim sudom u Sarajevu. Uprava preduzeća i Sindikat uposlenika obavezali su se pristati na bezuslovno provođenje restruktuiranja preduzeća, kroz smanjenje broja zaposlenih i usvajanje optimalne organizacione strukture, u skladu sa preporukama studija o restruktuiranju preduzeća. Neophodno je obezbijediti podršku upravi preduzeća i Sindikata u realizaciji projekata i investiranje u javni linijski prijevoz, kako bi se sredstva za izmirenje dugova prema Upravi za indirektno oporezivanje koristila isključivo za otplatu navedenih dugova.\n„Kanton Sarajevo se obavezao osigurati dodatna sredstva u Budžetu KS i to za period od 2021. do 2030. godine u ukupnom iznosu od 140 miliona KM, a sa minimalnim iznosom od 14 miliona na godišnjem nivou. Investirat će sredstva u kapitalne projekte iz oblasti javnog prijevoza putnika za period od 2021. do 2025. godine u iznosu od 200 miliona KM. Planirat će redovna sredstva za subvencioniranje javnog prijevoza putnika u iznosu od oko 30 miliona KM, te dodatna sredstva za 2020.godinu u minimalnom iznosu od tri miliona KM, namijenjenih za izmirenje dijela obaveza prema Upravi za indirektno oporezivanje, te minimalni iznos od pet miliona za izmirenje obaveza po tužbama radnika a što je definisano sporazumom za koji se vodi postupak izvršenja pred Općinskim sudom u Sarajevu“, pojasnio je premijer.\nPoručio je kako se radi o složenom sporazumu, u kojem sve mora da funkcionira kako je i dogovoreno, da bi se on u konačnici realizirao. Alternativa ovom sporazumu, po premijerovim riječima, je definitivan stečaj „Gras“-a.\nOvom prilikom, premijer se zahvalio Upravi preduzeća i Sindikatu koji su shvatili da je ovo zadnji pokušaj da se spasi ovo preduzeće i od njega napravi respektabilna javna kompanija, na koji je jednoglasno saglasnost dala i Skupština na prethodnoj sjednici.\nPremijer se zahvalio i Britanskoj ambasadi koja je pružila stručnu pomoć, kroz angažman međunarodnih konsultantskih kuća i preporuka, za konačno rješavanje i restrukturiranje „Gras“-a. Najavljena je i treća faza realizacije sporazuma koja se već usaglašava, a koja će pomoći u implementaciji ovog sporazuma.\n„Kratkoročno ovaj sporazum će omogućiti da se odblokiraju računi prema Poreznoj upravi, Upravi za indirektno oporezivanje i korespondentnoj banci, jer su u situaciji da ne mogu isplatiti plate radnicima, nabaviti gorivo, te ne mogu raditi nijednu aktivnost zbog blokade računa. Vlada će nastaviti intenzivnu implementaciju sporazuma zbog čega pozivamo predstavnike Sindikata da ubrzano rade na realizaciji i svojih preuzetih obaveza“, potcrtao je premijer.\nPredsjednik Sindikata Amir Muminović zahvalio se Vladi uime radnika i uvjeren da će ovaj sporazum doprinijeti boljitku javnog prijevoza za građane.\n„Ovo je prvi korak za prevazilaženje problema koje imamo više od 15 godina, bili smo brzi i odlučni da ga potpišemo, kako bi mogli isplatiti plate radnicima i započeti sa prevazilaženjem nagomilanih problema. Vlada KS i Ministarstvo saobraćaja uložili su ogromne napore i sredstva na čemu im se posebno zahvaljujem“, istakao je v.d. direktor Ahmetspahić.\nMinistar saobraćaja KS Adi Kalem je zaključio kako je ovo sporazum koji ni jedna Vlada do sada nije ponudila, te se nada da će im omogućiti da posluju dobro i napokon pruže bolju i kvalitetniju uslugu građanima.


Sve je to jedna velika koincidencija\nMilorad Ulemek Legija, bivši komandant Crvenih beretki, rekao je u Specijalnom sudu da je u jesen 2000. godine od Dušana Spasojevića, koji se u optužnici navodi kao vođa Zemunskog klana, čuo da je Ivan Stambolić otet da bi se oslabila pozicija Slobodana Miloševića pred predsedničke izbore 2000. godine, ali da je ta stvar, kako se izrazio, izmakla kontroli. Iz tog razgovora zaključio sam da je otmica bila nagodba Dušana Spasojevića i pojedinca iz DOS, rekao je Ulemek.\nOptuženi Ulemek rekao je pred sudom da su se Spasojević i Mile Luković, takođe član zemunske grupe, predali policiji tri dana pre nego što su ubijeni tokom akcije Sablja i izjavio da misli da su njih dvojica likvidirani jer su previše znali.\nGovoreći o atentatu u Budvi na Vuka Draškovića, lidera SPO, Ulemek je rekao da niko iz Jedinice za specijalne operacije nije učestvovao u tome. On je izjavio da je sve to jedna velika koincidencija jer su se po nalogu tadašnjeg ministra policije Vlajka Stojiljkovića, trojica pripadnika JSO u vreme atentata nalazili u Budvi ali da bi, kako je ispričao, prebacili u Srbiju Nenada Đorđevića, nekadašnjeg funkcionera Jugoslovenske levice, kojeg je trebalo da uhapsi vojska. Ulemek je izjavio i da mu Slobodan Milošević, protiv kojeg je u slučaju Stambolić postupak izdvojen, nikada nije izdavao bilo kakva naređenja.\nNakon Ulemekovog izjašnjavanja, njegov advokat Slobodan Milivojević kratko je novinarima rekao:\nZa sve što je izgovorio, ono što je neophodno, mi imamo odgovarajuće dokaze koje ćemo ponuditi sudu i koji će biti predmet rasprave i analize tokom postupka.\nUlemek je napomenuo da ima neka dokumenta sa kojima raspolaže, da je u poslednjih mesec dana prikupio informacije.\nTada kada je to govorio, govorio je o informacijama i dokumentima o ubistvu Spasojević Dušana i Luković Mileta.\nVladan Batić, bivši ministar pravde i jedan od lidera nekadašnjeg DOS, u izjavi za naš radio rekao je da optužbe Ulemeka nisu vredne komentara, a govoreći generalno o njegovoj odbrani rekao je:\nPo našem zakonu svako može da se brani kako hoće ali tu je sud da ceni takvu odbranu u sklopu svih ostalih dokaza. Otpala je očigledno čitava odbrana, dakle sve se pokušava prebaciti na neke mrtve ljude, uz pokušaj anatemisanja nekih ljudi iz prethodne vlasti, iz DOS, itd. Olako, o jednom trošku, i negiranje sopstvene krivice, ali previše je to naivno da bi bilo vredno pomena.\nSud je odlučio da se postupak protiv optuženog Nebojše Pavkovića, bivšeg načelnika Generalštaba Vojske Jugoslavije izdvoji zbog lošeg zdravstvenog stanja u kojem se Pavković nalazi i naložio da se pregleda optuženi Leonid Milivojević, kako bi se ustanovilo da li je sposoban da prati suđenje, jer se žali na glavobolju i loše zdravlje.


Neizvjesna budućnost dnevne štampe u Čajniču | 058.ba\nNeizvjesna budućnost dnevne štampe u Čajniču\n21. oktobra 2011.\t058.ba\nČAJNIČE- Od sutra, postoji mogućnost, da se „Novosti“, „Blic“, „Politika“, „Pres“, „Fokus“.., kao i ostala dnevna izdanja, neće pojaviti u prodaji na jedinom prodajnom mjestu STR. „Dragana“, na kojem su svakodnevno čitaoci mogli da priušte, redovno izdanje dnevnih novina?!\nProblem se pojavio sa početkom ove sedmice, kada su dostavljači pekare „Kalifornija“ iz Čajniča, iskazali nezadovoljstvo u plaćanju putnih troškova od 120 maraka prema vlasniku STR. „Dragana“, pri distribuciji dnevne štampe, koju su u usputnoj maršruti, preuzimali „pekari“ u Ustiprači od Centro-presa iz Sarajeva.\nCentro-pres zahtijeva od vlasnika STR. „Dragana“, Milana Šubare, naknadu za distribuciju štampe od 400. maraka, koju vlasnik nije mogao u potpunosti ispoštovati, te se u poslednja četiri dana išlo metodom snalaženja, kako bi dnevna štampa do 10 časova, stizala na ovo prodajno mijesto.\n-„Ovako se ne isplati nastaviti dalje sa distribucijom štampe, obratićemo se nadležnim u opštini i ako opština nešto ne preduzme i ne nadje adekvatno riješenje, čitaoci će morati da se naviknu na činjenicu, da uz jutarnju kafu ne obavljaju ritual čitanja štampe“, ističe Šubara.\nU Čajniču je po svemu sudeći, štampa još od zatvaranja kioska „Oslobodjenje“ u najvećoj mogućoj krizi, koja je sa ovim nemilim dešavanjima, evidentno došla do dugo očekivanog gašenja u ovom mjestu, gdje se ništa nije preduzelo, kako bi Čajniče ličilo ostalim sredinama, bar po broju prodajnih mjesta dnevne štampe.\nKrizu štampe uslovilo je nekoliko razloga: Globalni protok informacija, tehnološki napredak novih i bržih medijskih platformi, radikalno izmijenjene navike mladih prema kulturi tradicionalnih medija i sve niži prihodi od oglasa, zajedno sa globalnom finansijskom krizom u vremenu, gdje se čitalac doživljava kao konzument, a ne kao gradjanin. Sve ovo, ostavilo je danas negativne posljedice na položaj Gutenbergove galaksije „štampe“, rodjene davne 1605. godine.\nOznake: Centar-pres, Čitaoci, Dnevna štampa


Danas o borbi protiv klimatskih promjena u BiH\nDaliborka Pejić, 11/12/2020\nOnlajn interaktivni događaj “Borba protiv klimatskih promjena u BiH ne može da čeka” biće održan danas, a učestvovaće predstavnici međunarodne zajednice i resornih ministarstava u BiH.\nDogađaj organizuju UN i Razvojni program UN /UNDP/ zajedno sa Velikom Britanijom, Italijom, Francuskom, Švedskom i Čileom, u saradnji sa Ministarstvom spoljne trgovine i ekonomskih odnosa u Savjetu ministara, Ministarstvom za prostorno uređenje, građevinarstvo i ekologiju Republike Srpske i federalnim Ministarstvom okoline i turizma.\nMedijima će se obratiti rezidentni koordinator UN u BiH Ingrid Mekdonald, rezidentni predstavnik UNDP-a u BiH Stelijana Nedera, ambasadori Velike Britanije u BiH Metju Fild, Francuske Kristin Tudik, Italije Nikola Minasi, Švedske Johana Stromkvist, te ministar ekologije i turizma FBiH Edita Đapo.\nOrganizator navodi da će ovaj događaj pružiti dinamičan uvid u to kako su ambiciozne, globalno preuzete obaveze borbe protiv klimatskih promjena pretočene u djelo i pozitivne mogućnosti u svakodnevnom životu BiH.\nTokom prezentacije biće prikazane neke od najinteresantnijih aktivnosti, kao i projekti u vezi sa borbom protiv klimatskih promjena u zemlji, ali i promovisani domaći zagovarači, korisnici i lideri borbe protiv klimatskih promjena.\nU saopštenju se ističe da su klimatske promjene najveći izazov sa kojim se čovječanstvo danas suočava, a da BiH, kao zemlja u kojoj su negativni efekti klimatskih promjena već jasno vidljivi, prepoznaje važnost rješavanja ovog izazova i nastoji da učini ove inicijative uspješnim.\n“Zajedno sa drugim zemljama širom svijeta, BiH povećava svoje utvrđene doprinose kako bi ograničila globalni porast temperature na 1,5 stepeni Celzijusovih i time ispunila ciljeve iz Pariskog sporazuma o klimatskim promjenama, obezbijedila našu budućnost prelazom na ekonomiju niske emisije ugljenika i postigla ciljeve održivog ekonomskog razvoja i društvene kohezije”, piše u saopštenju.\nOnlajn događaj počeće u 11.00 časova, a izjave za medije planirane su u 10.30 časova u hotelu “Holidej” u Sarajevu, saopšteno je iz UNDP-a.\nTags\t#Klimatske promjene\t#Ujedinjene nacije\t#UNDP\nNSRS: Na Kolegiju šefovi svih poslaničkih klubova\nTIBiH: Konferencija o borbi protiv korupcije u BiH i susjednim zemljama\nSarajevo: Upriličen centralni program manifestacije “Odbrana BiH – Igman 2021.”


Unapređenje saradnje u deset oblasti Crne Gore i Turske | Novosti.RS\nUnapređenje saradnje u deset oblasti Crne Gore i Turske\n05. 10. 2019. u 11:53\nPeta sednica Mešovite komisije za ekonomsku saradnju Crne Gore i Turske\nCRNA Gora i Turska dogovorile su unapređenje saradnje u deset oblasti unutar trgovinskih i ekonomskih odnosa i zaključile sporazum o saradnji ministarstava nadležnih za sport i mlade. Na petoj sednici Mešovite komisije za ekonomsku saradnju Vlade Crne Gore i Vlade Republike Turske, kojom su kopredsedavali potpredsednik Vlade Crne Gore za ekonomsku politiku i finansijski sistem i ministar poljoprivrede i ruralnog razvoja Milutin Simović i ministar sporta i omladine u Vladi Turske Mehmet Muharem Kasapoglu, ocenjeno je da dve države neguju odlične političke odnose, te da obe strane vide prostor za dalje jačanje ekonomske saradnje, saopšteno je iz Vlade Crne Gore.\nPročitajte još: POMPEO U PODGORICI: SAD ponosne na partnerstvo sa Crnom Gorom\n- Potpredsednik Simović je ocenio da je održavanje Konferencije još jedna potvrda da intenzivna ekonomska saradnja zauzima veoma važno mesto u kontinuiranom snaženju bilateralnih odnosa Crne Gore i Republike Turske, koje odlikuje kvalitetan politički dijalog, međusobno razumevanje i poštovanje. Mešovita komisija, kroz redovne susrete, vrijedno radi na ispunjenju zadataka koji su joj povjereni kroz Sporazum o ekonomskoj saradnji dvije zemlje, kazao je potpredsednik Simović, koji je konstatovao da je Crna Gora kroz kreiranje konkurentnog ambijenta za poslovanje, sa značajnim potencijalima u oblasti energetike, turizma, poljoprivrede i industrije, postala pouzdana i atraktivna investiciona destinacija. Kopredsedavajući sa turske strane, ministar Kasapoglu se zahvalio Vladi Crne Gore i potpredsedniku Simoviću na gostoprimstvu koje se u Crnoj Gori oseća na svakom koraku. Istakao je da Turska Crnu Goru vidi kao iskrenog i pouzdanog partnera, a da bilateralna saradnja dve zemlje predstavlja primer ne samo u regionu već mnogo šire. Ocenio je da se ovako kvalitetni odnosi Turske i Crne Gore moraju reflektovati na ekonomsku saradnju. Istakao je da se moraju iskoristiti sve mogućnosti koje daje sporazum o slobodnoj trgovini, saopšteno je iz crnogorske vlade.


Византијска култура - Evoluta\nBALKAN I MEDITERANPLUTARH IZREKE\nHomeNaša izdanjaPolihistorVizantijska kultura\nPočetna / Polihistor / Vizantijska kultura\nPogledaj korpu knjiga: „Od Klepsidre do atomskog sata“ je dodata u vašu korpu.\nAleksandar Petrovič Každan\n1,800 рсд 1,600 рсд\nAleksandar Petrovič Každan predstavlja jedinstvenu pojavu u vizantijskim studijama, jednoj još uvek akademski mladoj i malobrojnoj disciplini, imajući u vidu dugotrajnost Rimskog cartva sa središtem u Novom Rimu – Konstantinopolju, i raznovrsnu raskoš njegove književnosti.\nJer, za razliku od ostalih evropskih država tog doba, Vizantija, njena administracija i najšire shvaćena kultura počivali su na pisanoj reči od samog početka carstva u IV veku. Vizantija je, jednostavno rečeno, bila civilizacija pisane reči. Funkcionisanje brojnog činovništva, snažne sudske vlasti i još moćnije poreske službe bilo je nezamislivo bez pisane reči, isto kao što bez pisane reči nisu bile zamislive carska ideologija i pohvale carevima kao ovozemaljskim predstavnicima božanske vlasti, teološke rasprave, istoriografija ili ostale grane blistave vizantijske književnosti u kojoj je ironija neretko svojom otvorenošću iskazivala britki polemički duh ljudi koji su sebe smatrali do kraja carstva Rimljanima.\nVizantijska kultura količina\nBiblioteka: Polihistor Oblasti: arhitektura, crkva, istorija, istorija umetnosti Product ID: 9528\nVizantijska kultura koju Aleksandar Každan predstavlja u ovoj knjizi shvaćena je u najširem značenju. Od prirodne okoline koja je okruživala Vizantinca, preko slike odnosa u vizantijskom društvu i shvatanja vlasti, do osobenog pogleda na svet u koji je hrišćanstvo nerazdeljivo utkano ne pretvarajući nikako vizantijsku državu u teokratiju, a Vizantince u jednostrane i plitke bogomoljce.\nVišestranost Vizantinca posebno pismenih i učenih ljudi koji su sebe smatrali Rimljanima, najbolje ilustruju dva završna poglavlja, posvećena vizantijskom umetničkom idealu, u razumevanju čijih se tananih detalja krije i suština vizantijske civilizacije i njene složene višeslojnosti, i odnosu Vizantinca prema novom i prema starom.\nAleksandar Petrovič Každan rođen je 1922. godine u Moskvi, u jevrejskoj porodici i sa očeve i s majčine strane, koja je svojim poreklom i položajem u društvu bila duboko specifična. U vreme pre boljševičke revolucije 1917. godine, Každanova porodica je pripadala sloju sitnijeg, ali ipak dovoljno bogatog građanstva, upravo onom delu nekadašnjeg carističkog društva koji se u novom poretku našao uklešten između nemogućnosti da relativno sigurno, lagodno emigrira i sopstvene neprihvatljivosti za novu elitu, koja je u uništenju porodica sličnih Každanovima videla ostvarenje revolucionalnog cilja. Poreklo Aleksandra Každana, podjednako kao i okolnosti njegovog odrastanja, veoma su uticali na razvoj njegovih interesovanja, kao i na njegovo poimanje kompleksnosti društvenih fenomena, u istoj meri onih koji su ga okruživali, koliko i onih davnih, vizantijskih, koje je s dubokom radoznalošću izučavao. Poput istraživanja porekla brojnih Vizantinaca, koje je Každan akribično sprovodio kako bi što više saznao o njima kao ličnostima, kratak pogled na njegove pretke neophodan je kako bi se i u ovom sažetom osvrtu na njegov život razumeo duboki poriv za saznanjem istine, koji ga je čitavog života gonio da svojom marljivošću postavlja nove standarde u međunarodnoj vizantologiji.\nBudite prvi koji će napisati recenziju za „Vizantijska kultura“ Odustani od odgovora


MagNet Bezbednosno Upravljački Sistem - The MagNet Security Management System (SMS) je jedan napredan sistem monitoringa i kontrole u realnom vremenu koji se može integrisati sa širokim spektrom uređaja tehničke zaštite.\nGrafički korisnički interfejs MagNet Sigurnosno Upravljačkog Sistema obezbeđuje rad više operatera u hijerarhijskom lancu i na više nivoa da bi se kontrolisao veliki broj senzora bez ograničenja u pogledu razdaljine zaštičenih zona.\nMagNet obezbeđuje stvaran i realan pregled na jednom monitoru, kako video zapisa u realnom vremenu tako i alarmnih upozorenja.\nMagNet Sigurnosno Upravljački Sistem je projektovan za one korisnike koji imaju potrebu za integrisanjem brojnih uređaja tehničke zaštite u jednu celinu i na jednu ili više lokacija. On takođe obezbeđuje i objedinjuje rad više operatera.\nMagNet Sigurnosno Upravljački Sistem omogućava autorizovanom personalu pristup sistemu sa bilo koje lokacije na zemaljskoj kugli, koristeći TCP/IP protokol i poseduje zaštitu pristupa lozinkom.\nKada je MagNet neophodan?\nKada je samo jedna tastatura, miš i VGA monitor potreban da bi se vršio nadzor i nadgledanje različitih sigurnosnih sistema.\nKada postoji potreba za više od jedne operativne – radne stanice na istoj ili različitim lokacijama.\nUkoliko je potrebno više od 32 DTS-1000 kanala (DTS-1000 je Magalov sistem detekcije pokreta).\nKada postoji potreba da se video signal i video zapis sa velikog broja kamera obezbedi i dovede do većeg broja monitora.\nKada je sveobuhvatan grafički interfejs potreban za prikaz aktivnog video signala i to: vremena, datuma, oznake (imena) kamera, alarmnih ikonica, linije praćenja, itd.\nKada je veoma važno integrisati različite sigurnosne sisteme kao na primer: veza između alarma i kamera, veza između alarma i izlaznih kontakata (primer: relej za paljenje sijalice za vreme alarma).\nManipulisanje velikim brojem kontakata I/O (ulaznih i izlaznih) i svih logičkih veza među njima (vremenski releji itd.)\nKada se zahteva potreba nadzora (kontrole) većeg broja lokacija sa jednog ili više mesta.


"Besmrtni puk" po treći put u Beogradu\nInternacionalna manifestacija "Besmrtni puk" biće održana 9. maja u Beogradu na Dan pobede u Drugom svetskom ratu.\nManifestacija se održava treći put zaredom, a ove godine svečani marš "Besmrtnog puka" počeće u 17.00 sati ispred Spomen parka oslobodiocima Beograda, saopšteno je iz Fondacije "Besmrtni puk".\nSvečani marš kretaće se Ruzveltovom i Bulevarom Kralja Aleksandra, a završiće ispred Skupštine Grada Beograda, gde će u 17.30 sati biti održan svečani koncert na kojem će nastupiti poznati vokalni i dramski umetnici iz Srbije i Rusije.\nPokret "Besmrtni puk" nastao je u Rusiji, a formalno se za godinu početka ove manifestacije uzima 2011. godina, kada je ulicama ruskog grada Tomska marširalo 5.000 ljudi noseći portrete svojih predaka stradalih u Otadžbinskom ratu.\nProšle godine ova manifestacija je održana u oko 40 zemalja sveta uključujući SAD, Nemačku, Veliku Britaniju, Francusku, Austriju, Italiju, Kinu i mnoge druge države gde je "Besmrtni puk" prošetao u više gradova.\nPotrebno je istaći da je prošlogodišnji "Besmrtni puk" u Beogradu bio jedan od najbrojnijih u čitavom svetu izvan prostora bivšeg Sovjetskog Saveza.\nFoto: Sputnjik / screenshot\nU Srbiji na organizaciji ove manifestacije zajednički radi više srpskih i ruskih fondacija i medijskih kuća privrženih očuvanju sećanja na sve žrtve koje su položene u ratovima protiv agresora kako bi današnja Evropa živela u miru i slobodi.\nCilj manifestacije je da se ukaže dužno poštovanje prema srpskim herojima iz Prvog i Drugog svetskog rata, kao i hrabrim braniocima Srbije od NATO agresije 1999. godine.\nŠetnja će biti održana bez bilo kakvih političkih obeležja i simbola i imaće isključivo rodoljubivi i moralni karakter, a građani se pozivaju da ponesu slike svojih predaka i pridruže se u svečanom maršu "Besmrtnog puka" u Beogradu.\nManifestaciju organizuje Fondacija "Besmrtni puk", Fond jedinstva pravoslavnih naroda i Udruženje "Memorijal", uz podršku Ambasade Rusije i Ruskog doma, i uz partnerstvo grada Beograda.


Vesti online / Slobodno Vreme / Auto-moto / Vozači oprez: Pravite pauzu tokom putovanja\nVozači oprez: Pravite pauzu tokom putovanja\nNačelnik Uprave saobraćajne policije Vladimir Rebić apelovao je na vozače da na prvi znak umora ili smanjene pažnje naprave pauzu, kao i da striktno poštuju saobraćajne propise.\nNa put krenite odmorni, naspavani i sveži, a pauzu napravite čim osetite prve znake umora\n- Bezbednost saobraćaja je ugroženija leti jer je vozačima koncentracija niža usled vrućina, dugih putovanja i zadržavanja na naplatnim rampama i graničnim prelazima - naglasio je načelnik, navodi se u saopštenju Ministarstva unutrašnjih poslova.\nRebić je naveo da tokom letnjih meseci bezbednost ugrožavaju i pojačan intenzitet saobraćaja i veći broj motocikala, bicikala, poljoprivrednih mašina i teretnih vozila, koja se na putevima kreću sporije.\n- Pripadnici saobraćajne policije MUP-a svakodnevno sprovode pojačane kontrole brzine kretanja vozila, vožnje pod dejstvom alkohola, korišćenja sigurnosnih pojaseva na prednjim i zadnjim sedištima, kao i nošenje zaštitnih kaciga vozača i putnika na motociklima i mopedima - objasnio je Rebić.\nOn je dodao je policija u potpunosti angažovana na otkrivanju prekršaja koji doprinose nastanku saobraćajnih nezgoda.\n* Upomoć, hakeri su preuzeli kontrolu nad mojim autom!\n* Policajci prerušeni u radnike na putu kažnjavaju vozače\nAUTO-MOTO Ovo su najopasnije evropske zemlje za vožnju - Srbija visoko na listi!\nAUTO-MOTO VIDEO: Evo šta se dešava ako ubacite u rikverc kada vozite 100 na sat!\nAUTO-MOTO Oprez: U Srbiji se prodaje oprema koja vas može koštati života\nAUTO-MOTO Ova navika uništava automobil, a svi to radimo


Prevazilaženje izazova u radu na obrazovanju dece iz osetljivih grupa\nU sprovođenju aktivnosti čiji je cilj podrška obrazovanju dece nižeg socioekonomskog statusa, naši lokalni saradnici ponekad nailaze na izazove koje je potrebno prevazići. Nakon pet godina realizacije projekta, današnja fokus grupa bila je prilika da se osvrnemo na rad u prethod...\nQuality Label za EHO\nEHO je dobio i zvanično potvrdu o ispunjavanju u radu u okviru programa prijema i vođenja volontera iz zemalja EU nakon šestomesečne analize aplikacije od strane Evropske Komisije. Po sticanju potvrdnog odgovora EHO može da u budućem periodu aplicira za programe prijema i vođenja volontera (host program) u okviru Solidarity Corps fondova.\nZadnji rok za prijavu volontera u projektu “Podrška u zaštiti i humanitarna pomoć ljudima u pokretu” se produžuje do 27.03. 2021 u 23:59 časova. Potrebne su dodatne prijave iz Sombora, Subotice i Novog Sada. Svi ostali uslovi za prijavu ostaju...\nPoziv za dostavljanje ponuda za tim trenera/ica u okviru projekta “Podrška u zaštiti i humanitarna pomoć ljudima u pokretu”\nObjavljujemo poziv za dostavljanje ponuda za tim trenera/ica u okviru projekta “Podrška u zaštiti i humanitarna pomoć ljudima u pokretu”. Na početku projekta predviđena je obuka/trening za 15 volontera i 4 člana EHO proje....\nPoseta pokrajinskog sekretara za privredu i turizam dr Nenada Ivaniševića\n10. marta 2022. Pokrajinski sekretar za privredu dr Nenad Ivanišević je posetio EHO projekat Krojačka radionica koji ima potencijal da postane socijalno preduzeće. Direktorka naše organizacije Anna Brtka Valent ukazala je na značaj organizacije u radu sa marginalizovanim grupama...